text:
Ibibazo byo mu matorero biravugutirwa umuti
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 (...)
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 havuga hejuru y’inshingano z’umuyobozi uyoboye umurimo w’Imana.
Agira ati “Umushumba w’itorero agomba kurangwa n’ubunyangamugayo, kudategekwa n’inda, gushyira mu gaciro, kwiyubaha, gukunda kwakira abashyitsi ndetse n’izindi ndangagaciro zituma afatwa nk’intangarugero.”
Ibibazo bigaragara mu matorero ngo ahanini bishingiye ku kutiyubaha kuri bamwe mu bayobozi b’amatorero, kwikubira, urukundo ruke, ubwibone, kubura intumbero byiyongeraho kurobanura ku butoni n’ibindi.
Ibi ni byo byatumye Pathmos Healing Ministries iyobowe na Pasitori Kaligwire Beatrice, itegura umwiherero ku nshuro ya kabiri w’abayobozi b’amatorero atandukanye, hagamijwe kurebera hamwe uko ibi bibazo byakemuka.
Atangaza ko bateguye umwiherero mu rwego rwo kugira ngo barebere hamwe uko umurimo w’Imana bakora umeze, ibigenda n’ibitagenda, iby’uko Itorero ry’Imana ritari hamwe, intambara bahoramo, babishakire umuti ubwabo.
Pasitori Gasana James, wo mu itorero Church of Hope akaba n’umuhuzabikorwa wa Patmos Healing Ministries, agira ati “Kubera ko duhura turi abashumba baturuka mu matorero atandukanye bituma twubahana, bityo tukarebera hamwe ibibazo dufite n’uburyo dushobora kubikemura.” Akomeza atangaza ko ibibazo bakunze guhura na byo ari ubukene ndetse n’ubujiji byiyongeraho kudakorera hamwe kw’amatorero.
Pasitori Gasana avuga ko ibyo bizakemurwa n’ubusabane bw’abapasitori, igihe bahurira hamwe, bagasenyera umugozi umwe, bakaganira.
Agira ati “Twe turi imitwe iyoboye abantu. Burya iyo imitwe ihuye ikemura ibibazo byabo hasi. Ahanini intama nta kibazo zigira ahubwo ikibazo kiri mu mitwe ari bo bashumba.
Bamwe mu bashumba bitabiriye uwo mwiherero w’umunsi umwe bavuze ko ari ingirakamaro kandi bawigiyemo byinshi byafasha itorero. Pasitori Rwagitinywa Tito, uyoboye urusengero rwitwa Ibyiringiro bizima ati “Uyu mwiherero ni ingirakamaro kuko ibibazo birahari ariko nidusenyera umugozi umwe, kubura urukundo no kutihanganirana ndetse n’amakimbirane mu murimo w’Imana bizakemuka”. Ibi bigashimangirwa na Pasitori Musisi Peace, uyoboye urusengero Together Christ Temple, akongeraho ko ari n’umwanya wo guhugurana hagati yabo.
Si ubwa mbere umwiherero nk’uyu ubaye kuko n’umwaka ushyize mu kwezi k’Ugushyingo barateranye, bikaba biteganyijwe no nibura wajya uba buri kwezi.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


c: text/html

text:
Mu gihe ubona ko umwana wawe atagishaka ko muganira dore uko wabyitwaramo:
Aho kugirango uhatire umuhungu wawe cyangwa umukobwa wawe kumarana nawe igihe kirekire muganirira, ujye ushaka uburyo bwo kuganira na we mu buryo bufatiweho.
Bishobora kuba ngombwa ko urushaho gushyiraho umwete kugira ngo mukorere ibintu hamwe. Mushobora kujyana gutembera cyangwa mukajyana mu modoka, mugakinira hamwe, cyangwa se mugakorana imirimo imwe n’imwe yo mu rugo. Ibyo bishobora gutuma bumva bisanzuye maze bakaba bavuga icyo batekereza.
Byagenda bite se umwana wawe akomeje kwanga ko muganira?
Icyo gihe wagerageza ubundi buryo. Urugero: aho kugira ngo ubaze umukobwa wawe cyangwa umuhungu wawe uko yiriwe, ushobora kumubwira uko wowe wiriwe. Ibyo bishobora gutuma na we akubwira uko yiriwe.
Kugira ngo umenye icyo atekereza ku ngingo runaka, mubaze ibibazo nk’ibi bikurikira: “ese hari abo wigeze ubona bakora iki kintu?,” aho kumubaza uti “ese wigeze ukora iki kintu?” Ushobora kumubaza icyo incuti ze zitekereza kuri icyo kintu, hanyuma ukamubaza inama yaziha.
Ni iki wakora ngo abana bawe bakwishyikireho?
Mu gihe ubona ko abana bawe batakikwishyikiraho, ukora ibirenze kubwira umwana wawe amagambo nk’aya ngo “ushobora kuza igihe icyo ari cyo cyose tukaganira.” Abana bawe b’ingimbi n’abangavu bakeneye kumva ko uha uburemere ibibazo byabo kandi ntubereke ko ubarakariye.
Mu gihe uri kubaganiriza ku byo kurambagizanya wabikora ute?
Abana bari mu kigero cy’ubugimbi n’ubwangavu akenshi baba batangiye kugira inshuti z’abandi bana badahuje igitsina. Mu gihe uri kuganiriza abana bawe kuri iyi ngingo itoroshye ugomba kwirinda kubaha imiburo myinshi irimo kubabwira ibibi byo gukundana gusa , ahubwo wababwira uko babyitwaramo kandi bikazagira ingaruka nziza.
Byakuwe mu gitabo Umunara w’Umurinzi (Nzeli, 2014)

robotstxt: allowed

filter: keep


text:
1. Umuryango wari ugizwe n’abagore bakunda guherekeza kandi bose baturanye, n’uko umunsi umwe basurwa n’umugabo wari umwe muri bene wabo, igihe cyarageze uyu mugabo ashaka gutaha n’uko arasezera hanyuma ba bagore nabo bati : « reka tuguherekeze ».
Bakoranaho bose bava i Remera bafata imodoka ibageza Nyabugogo aho wa mugabo yari gufatira imodoka zijya mu ntara. Bageze hamwe komvuwayeri atangira kwishyuza, ba bagore uko ari 16 bati : "Twe ntabwo tukwishyura kuko ntaho tugiye ahubwo turaherekeje, ishyuza uwo w’imbere aguhe aye naho twe turaje udusubize iwacu".
2. Ubwo yari yajyanye na nyina kuri pisine (piscine), umwana yitegereje umugabo warimo yoga kandi yambaye agakabutura kamufashe ; hanyuma abaza nyina ati : "Mama mu ikabutura y’uriya mugabo harimo iki ko habyimbye ?" Nyina yabuze icyo asubiza hanyuma abwira umwana we ko ari ikofi. Akana n’ibitwenge byinshi kati : "Mama niba ari ibyo, ubanza amafaranga ye ari kwiyongera uko aguteye akajisho".


text:
Nyuma yo gukorera igitaramo cyo kumurika Album yabo bise Wenda Azaza, maze igitaramo kikitabirwa n’abantu benshi, kuri ubu abasore bagize iri tsinda rya Dream Boys biteguye gutaramira abafana babo m ikindi gitaramo cyo kubamurikira amashusho y’indirimbo yitiriwe iyo Album Wenda Azaza. Iki gitaramo kirabera muri H-Zone Gikondo kuri iki cyumweru tariki ya 18 Nzeri 2016.
Nyuma yo gukorera igitaramo cyo kumurika Album yabo bise Wenda Azaza, maze igitaramo kikitabirwa n’abantu benshi, kuri ubu abasore bagize iri tsinda rya Dream Boys biteguye gutaramira abafana babo m ikindi gitaramo cyo kubamurikira amashusho y’indirimbo yitiriwe iyo Album Wenda Azaza. Iki gitaramo kirabera muri H-Zone Gikondo kuri iki cyumweru tariki ya 18 Nzeri 2016.
Nk’uko bitangazwa n’ubuyobozi bwa M I G Ltd buri gutegura iki gitaramo buvuga ko iki gitaramo biteganyijwe ko kizaba kuri iki cyumweru tariki ya 18 Nzeri 2016, ngo biraba ari ibintu bishyushye kuko aba bakwinzwe muri muzika nyarwanda baraba babukereye ndetse biteguye kuririmbira abafana babo indirimbo zabo zikunzwe ndetse n’iziri kuri Album yabo nshya baherutse gushyira ahagaragara.
Umuyobozi wa M I G yagize ati: "Abatarabashije kwitabira igitaramo cya mbere cyo kumurika Album ya Dream Boys ndabizeza ko bizaba ari ibicika kuko bazaba babaririmbira zimwe mu ndirimbo ziyiriho ari nako babamurikira amashusho y’indirimbo yayitiriwe, twizeye ko ibintu bizagenda neza kuko ni abasore bafite ubuhanga ndetse n’ubushobozi."
Si aba barsore bonyine baza kuba bahari kuko baraza kuba baherekejwe n’abandi bahanzi bakunzwe muri muzika nyarwanda, dore ko na bamwe mu bahanzi babarizwa mu nzu itunganya umuziki ya Kina Music bari bube babaherekeje.
Biteganyijwe ko iki gitaramo kiriba ku mugoroba wo kuri iki cyumweru tariki ya 18 Nzeri 2016, aho guhera ku isaha ya Saa moya (7:00 PM) ibirori biza kuba byatangiye.
Akarusho kasndi muri iki gitaramo ku isaha ya saa tatu kugeza saa yine umukobwa uje yambaye neza kandi yikwije aza guhabwa icyo kunywa ku buntu ndetse yinjiriye ubuntu. Kimwe n’umusore uza kuba yamusohokanye bombi baranywera ubuntu.
Ubuyobozi bwa M I G Ltd buboneyeho kubwira buri muntu wese wifuza kuzitabira iki gitaramo ko kwinjira ari nk’ubuntu kuko icyo umuntu asabwa ari ukwitwaza ayo kugura icyo kuza kwica akanyota.
Buri wese rero aratumiwe muri H-Zone Gikondo.
Wenda Azaza by Dream Boys ft Clarisse New Rwandan Music 2016
Gilbert MAHAME-Imirasire.com


text:
Mu karere ka Nyamasheke bamwe mu borozi bayobotse ubworozi bw’ibimasa bavuga ko ari bwo bwunguka, inka z’inyana ziragabanyuka cyane, ku buryo bamwe batangiye kugira impungenge ko zishobora gucika burundu.
Bamwe mu borozi n’abacuruzi b’inka bemeza ko ubworozi bw’inka z’umukamo buri mu marembera, kuko ngo kubona inka zibyara byatangiye kuba ikibazo, kuko benshi mu bafite ingufu zo korora badakozwa ibyo korora inyana.
Izi mpungenge zigaragazwa n’abaturage benshi, bavuga ko muri iki gihe ubworozi busigaye bwarabaye nk’ubucuruzi, aho umuntu atororera ubwinshi ahubwo yororera inyungu,kuko aka karere kakaba nta rwuri kagira ngo abaturage bororeremo inka zibyara izindi nyinshi.
Bamwe bakaba batanatinya kuvuga ko inka z’inyana zisigaye zigaragara cyane mu ngo ahanini ari iza Girinka kuko zo uyoroye atagomba kuzimya igicaniro, abandi benshi bamaze kwiyobokera ubworozi bw’ibimasa.
Bavuga kandi ko inyana zirushya korora no kubera uburyo bazororamo zigatinda kubyara kubera ko ngo batamenya igihe zarindiye ngo bazibangurire, ariko ibimasa byo ngo ntibibarushya kandi bigatanga ifumbire nk’inyana, bigatanga n’amafaranga atubutse mu gihe gito.
Igiteye impungenge kikaba ari uko n’abaha abandi amatungo ngo babaragirire nta we ucyemera kuragira inyana, yemera ikimasa bakazagabana amafaranga vuba aho gufata inyana ngo azamuziturire.
Habarurema wo mu mudugudu wa Mpishyi, akagari ka Mataba, umurenge wa Shangi, yagize ati “Impungenge zirahari ahubwo abashinzwe ubworozi mu mirenge no mu karere bakwiye kubikurikiranira hafi, kuko nk’iyo ugiye mu isoko ukagura inyana y’ibihumbi 250, undi akagura ikimasa cy’amafaranga nk’ayo, uwaguze ikimasa akakiragira mu mezi 6 gusa bashobora kumuha amafaranga ibihumbi 450 kandi yaramuhaye n’ifumbire.
Ni mu gihe uwaguze inyana ishobora kumara umwaka itarabyara kandi itararenga kuri ya mafaranga, tugahitamo kwiyororera ibimasa.”
Bamwe mu bacuruzi b’inka Imvaho Nshya yasanze mu isoko ry’inka rya Bumazi, nabo bagize bati “Nta gushidikanya ubworozi bw’inka muri aka karere bwatangiye gukendera kuko nko mu isoko nk’iri inyana aba ari nke cyane, abenshi bigurira ibimasa.
Ugasanga nta we ufite gahunda yo korora igihe kirekire, bose bafite iy’ubucuruzi kandi ntiwaba ufite abana biga ngo worore inyana uzabone amafaranga y’ishuri, bisaba ibimasa uzajya ugenda ugurisha ukayabona, ari yo mpamvu n’amata ahenda cyane.”
Ushinzwe ubworozi muri aka karere Sindayiheba Félix, we ariko si ko abibona, kuko avuga ko nubwo ibimasa bigenda birushaho kuba byinshi n’inyana zihari, cyane cyane izo muri gahunda ya Girinka.
Yemeza ariko na we ko mu borozi basanzwe inyana zigabanuka, akavuga ko batabuza umuntu korora inka ashaka, bapfa korora kimyamwuga, agasanga ubworozi butazakendera nk’uko babivuga.
Abacukuzi b’amabuye y’agaciro mu Rwanda bavuga ko bafite imbogamizi zo kubona inguzanyo z’amabanki muri uwo murimo ngo babashe kuwukora neza. Ibi babitangarije mu muhango wo kwizihiza umunsi (...)
Ishami rya Polisi y’u Rwanda rishinzwe kurwanya magendu n’inyerezwa ry’imisoro (RPU), rifatanyije n’ikigo cy’igihugu cy’imisoro n’amahooro (RRA), bataye muri yombi abantu 3 bakekwaho kwinjiza ibiro (...)
Abavuzi bo mu Rwanda no mu bindi bihugu bya Afurika y’Uburasirazuba, bibumbiye mu Muryango Mugari w’Abavuzi Gakondo, UMUAGA, batangiye kwiga ku mishinga ikomeye y’igihe kirekire irimo ibitaro (...)
Minisitiri w’Abakozi ba Leta n’Umurimo Uwizeye Judith, yasabye ubuyobozi bw’Akarere ka Nyamagabe gukorana na Minisiteri y’Ubucuruzi n’Inganda gufasha umudozi wahangiye imirimo abaturage benshi muri (...)
Ikigo gishinzwe Ibigega by’Umugabane ku Ishoramari (RNIT Iterambere Fund) cyatangaje ko Abanyarwanda 920 ari bo bashoye imari mu igurisha rya mbere bizigama by’igihe kirekire amafaranga y’u Rwanda (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Joliji Baneti
Kera hariho umwana w'ikizeze, akitwa Joriji Baneti. Umunsi umwe, nyina amwohereza kumugurira inshinge ku isoko. Umwana aragenda, amaze kuzigura, agaruka azipfumbase mu gipfunsi.
Ageze mu nzira, abona inyoni yafashwe n'umushibuka iruhande rw'ikirundo cy'ibyatsi byumye. Ariyamirira ati «yoo! Mbega inyoni nziza! Kereka nyifashe»! Agira za nshinge azishinga muri bya byatsi, yanga ko zimubuza gukoresha amaboko yombi. Amaze gufata ya nyoni agaruka gushaka inshinge muri bya byatsi. Atazibuze ga! Arashaka, arashakaaa... Aho mugabo abona rumwe, izindi arazibura!
Bigeze aho, nk'aho yagatashye, aribwira ati «Mama ndamuzi, arantonganya ndetse arankubita. Reka nshire ubute nzishake, sinamukira!» Dore rero na we ngo yungutse ubwenge, ashinga ku byatsi abiha inkongi ngo aze gushakira inshinge mu ivu. Mbese ubwo yari kuzibona? Erega ntiyari ikizeze, yari akabije!
Nuko amaze guheba, ataha yifashe mapfubyi. Nyina yumvise uko byagenze, ararakara, niko kumubwira ati «wa cyontazi we, imifungo ibiri y'ishinge ni yo wagombye gushinga mu kirundo cy'ibyatsi? .
Wabaye wazitungaga ku kuboko kw'ishati ? Pu ! ! Dore enda jya gutyarisha iyi suka, cyangwa na yo uyite!»
Joriji isuka arayibatura, agenda yishimye, kuko nyina atamukubise. Aho muzi uko yabigenje bamaze kumutyariza? Umusa w'isuka yawushinze mu kuboko kw'ishati irashishimuka.
Nyina amukubise amaso, n'ishati yacitse, atera hejuru ati «wa njiji we, urabona ngo urapfumura umwambaro wawe? Wabaye watwaraga iyo suka ku rutugu! Cyono jya gucyura ingurube iri hepfo hariya mu njumbure!»
Joriji agenda ubwo; abonye ingurube, yibuka ibitutsi bya nyina, niko kuyiterera ku rutugu. Ya ngurube igira ugutwi kwa Baneti irakuha. Noneho nyina amubonye induru ayivaho, ati «yobobobo!! Wa gipfu we, ingurube yarinze kuguca ugutwi ureba iki? Wabaye wazaga uyikurura inyuma yawe? Ntacyo uzimarira, noneho ndahebye! Cyono jya kwa Veronika gutira inkono yo guteka inyama!»
Joriji Baneti yiruka ubwo no kwa Veronika mu gacyamo. Amaze gushyikira inkono, ashumika umugozi mu mukondo, agenda ayikurura inyuma ye. Hogi, Hogi, Hogi!!! Igikono na cyo kiramuhima, kigenda cyenda kumuca ibitsi inzira yose.
Ageze mu irembo; nyina amukubise amaso, ati «shyuu ! Joriji we nibakureke, uri inka mu zindi! Nanjye ngo uri inka. Ashwi na yo ntuyigejejeho! Nkuyeyo amaso, sinzasubira kukwakura; ejo ntaziruka ku gasozi kubera wowe!»
Nyamara nta mubyeyi ucika ku mwana we. Baca umugani ngo «ubyaye ishyano araryonsa». Bwagiye kwira, nyina aramubwira, ati «mwana wanjye, ni wowe mfite wenyine, ni wowe nkunda, ntukababazwe n'uko ngutuka; mba ngira ngo uce akenge nk'abandi bana. None dore ngiye kugura umunyu n'urusenda byo gushyira mu nyama kugira ngo zize kuryoha, usigare unshaniye ndatebuka. Nubona inkono igiye gukama ntaraza, wongeremo utuzi dukeya. Uramenye ntushyiremo menshi ataza kubishya umufa!»
Nyina amaze kugenda Joriji asigara ku nkono, ahutagira umuriro, acucagira amazi make muri ya nkono. Bigeze aho agira inyota nuko ajya kunywa divayi. Idebe rya divayi ryari riteretse ku gisanduku hamwe n'andi, rifungurirwa mu ndiba uruhande rumwe.
Amaze gufungura ngo anywe, yumva umurangu uratunguye. Ahaguruka bwangu yibagirwa gusiga afunze rya debe, ajya gucurira amazi mabisi muri za nyama. Agarutse kunywa divayi, asanga yashiriye hasi. Atera hejuru, ati" ye baba we, noneho mama aranyica !" Aratekereza ati «ibyiza ni ukubihisha.»
Nuko akurengera ku mufuka w'ifu ayinyanyagiza mu kiziba cya ya divayi.
Wa mubyeyi abonye ko umuhungu we amukurikiye, aramukomera, ati « uragwa hehe Joriji we? Pfa gusiga ushitse urugi wa cyontazi we!» Nuko Baneti arakimirana n'imuhira, agira rwa rugi arushikanuza ku mulyango, aruterera ku mutwe, akurikira nyina. Undi ashubije amaso inyuma, abona Baneti n'urugi ku mutwe, arumirwa ati« iri shyano ndarikika nte!»
- Wa kizeze we, ni nde ukubwiye gushikuzaho urugi?
- None se si wowe umbwiye ngo ndushike ?
- Sinari nkubwiye ko urukururiraho gusa, kugira ngo nibura dusige rwegetse ku mulyango?
- Nuko rero numvise nabi. None se mbigire nte?
- Shyuuu! Ni ishyano, rimwe ribi ritagira gihanura!
Nuko Joriji na nyina barakomeza baragenda. Hashize umwanya, bumva amajwi y'abantu imbere yabo. Nyamugore ubwoba buramutaha, nuko abwira Umuhungu weati « turashize; reka twurire igiti, abo wumva ni abanijoro»
Hashize umwanya, Joriji abwira nyina ati « mawe! Ndakubwe; ndumva nshaka kunyara, kandi sinshobara kwihangana. »
-Ikomeze wa kiroge we batatwica!
- Sinabishobora, kandi sinagerageje kwihangana kera gake! Uruhago rurenda guturika. Birabe uko byakabaye!
Agize ngo ararekura, inkari zose ziboneza muri nkono y'ibisambo. N'aho bya bindi « ego ko, ngaho rero imvura yagwa! Eee! Irahise uno mwanya! Ahari ni intonyanga. Ntacyo bitwaye ariko! Ikivuye mu ijuru kikagwa mu nkono kiba ari cyiza.» Ibisambo ntibyabyitaho, byikomereza kubarura amafaranga; ni na cyo cyari kibibabaje ngo hatagira ikizimba ibindi mu migabane.
Joriji amaze akanya, yongera kongorera nyina ati « ntabwo urugi rurandemereye; ibinya bimaze kuza mu mitsi, ndumva rwenda kunshika.»Nyina aramutwama ati «rukomeze wa kivurne we, batatugirira nabi. »
Urugi rumanuka hejuru no hagati ya bya bisambo ngo « pi ! »
Umutima ubihubukamo, bikwirwa imishwaro,byiruka amasigamana. Kibuno mpa amaguru, kibuno mpa amaguru! Bigenda bitarora inyuma; bimwe biti « twakurikiwe.» Ibindi biti «ijuru rigiye kutugwira!»
Joriji na nyina babonye byirutse bamanuka ubwo batangira kuyoragura bya bifaranga. Buzuza imifuka, ibindi babitonda ku rugi, bafatanya kurwikorera, basubira imuhira bishimye.


text:
Uburyo 5 ushobora kurwanya sinusite udakoresheje za antibiyotike
Abantu benshi bakunda kugira ikibazo cya sinusite no gufungana, bakunze guhita bitabaza uburyo bw’imiti imwe n’imwe ikomeye nkaza antibiyotike n’indi ikoreshwa, nyamara hari uburyo wakwifashisha ubwawe utagombye kujya kwa muganga.
Twaguteguriye uburyo 5 wakoresha, ukirinda gufungana ukanarwanya ibimenyetso bya sinusite bitandukanye.
Kwiyitaho cyane kenshi gashoboka
Uburyo bwa mbere bwo kwiyitaho bihagije ni ukwirinda ubukonje, kuko ubukonje butera ururenda rwo mu dufuka twa sinusi kwiyongera. Uburyo bwitabazwa mu kugabanya ubukonje harimo kongerera ingufu abasirikare b’umubiri wawe. Hari uburyo butandukanye bwo kongera ingufu z’ubudahangarwa bwawe mu mibereho ya buri munsi; kurya indyo yuzuye, kuryama bihagije, kunywa amazi menshi ku munsi, kurwanya stress no gukora sport (imyitozo ngororamubiri ni uburyo bwiza cyane mu guhashya sinusite)
Kugira isuku y’amazuru ihagije
Amazi arimo umunyu cg solution saline (izi zigurishirizwa muri farumasi zitandukanye), yagenewe koza neza mu mazuru, akavanamo imyanda nizindi mikorobe zishobora gufata ku bwoya bwo mu mazuru no ku dufuka twa sinusi, bityo bikakurinda gufungana.
Niba iyi solution utayibona byoroshye, ushobora gufata amazi meza cyane ukavanga n’akayiko gato k’umunyu hanyuma ugakoresha igitori (iyi ni seringue ariko itariho urushinge), ugahengeka umutwe ubundi ukohereza mu zuru rimwe bigasohokera mu rindi.
Ushobora kubikora inshuro nyinshi igihe urwaye, waba utarwaye 2 ku munsi.
Kwiyuka
Kwiyuka ni uburyo bukoreshwa mu gukiza gufangana cyane (buzwi nka steam), umwuka ushyushye woroshya mu mazuru. Ushobora kwishyuhiriza amazi akabira cyane, ukaba wakongeramo ibibabi by’inturusu (eucalyptus) cg menthol, iyi wayibona muri farumasi, ubundi ukitwikira byibuze iminota 5. Icyitonderwa: ayo mazi nubwo aba ashyushye ugomba kwirinda ko yagutwika mu isura.
Icyo kwiyuka bimara ni ukoroshya ururenda rwo mu mazuru no gusohora imyanda iba iri muri iyo myanya.
Kunywa kenshi ibintu bishyushye no kurya ibirimo urusenda
Kunywa cyane cyane ibinyobwa bishyushye bifasha umubiri mu buryo bwose. Gusa mubyo unywa ugomba kwirinda ikawa n’inzoga kuko byongera umwuma mu mubiri.
Niki cyakubwira niba unywa amazi menshi? Ibi uzabibwirwa n’ibara ry’inkari zawe. Niba ubona zidafite ibara cg zisa nk’amazi uzamenya ko unywa amazi akwiriye.
Ibiryo birimo urusenda, masala, tangawizi, tungurusumu zifasha cyane utu dufuka twa sinusi. Kubirya bishyushye birinda gufungana.
Irinde allergies n’ibiyitera iwawe
Allergies zitera sinusi kubyimbagana no gututumba. Ukwiye kwirinda ibintu byose bitumuka, ahantu umara igihe cyane yaba aho utuye cg ukorera. Bimwe mubyo twavuga; ivumbi, imyenda itumuka, tapis zimwe na zimwe cg inyamaswa nk’ipusi cg imbwa zifite ubwoya.
source: Umuti


text:
Ikibazo cy’igwingira ry’abana cyahombeje u Rwanda Miliyari 503 kigiye gushakirwa umuti
Ihuriro ry’Imiryango irwanya imirire mibi mu Rwanda, Scaling Up Nutrition (SUN) Alliance, rivuga ko rigendeye ku bushakashatsi bwakozwe na Minisiteri y’Ubuzima ifatanyije n’abandi bafatanyabikorwa muri 2012 bwagaragaje ko u Rwanda rwatakaje miliyali zirenga 503 muri uwo mwaka kubera ikibazo cy’imirire mibi no kugwingira kw’abana, ryiyemeje gukora ibishoboka byose ngo gikemuke.
Byagarutsweho kuri uyu wa 11 Ukwakira 2016 mu nama yahuje abakozi ba SUN Alliance n’abayobozi bo mu turere two mu Ntara y’Amajyepfo bagira aho bahurira bya hafi n’imibereho myiza y’abaturage.
Umuyobozi wa SUN Alliance, Butera John Robert Mugabe, yabwiye abitabiriye iyi nama ko kugeza ubu ibipimo byerekana ko mu Rwanda abana bari munsi y’imyaka itanu bagera kuri 38% bafite ikibazo cyo kugwingira kubera imirire mibi, kandi igihugu kikaba gitakaza amafaranga menshi kuri iki kibazo, bityo abasaba ko bagomba gufatanya bagashyira ingufu mu gushaka umuti urambye.
Yagize ati “Dukurikije ubushakashatsi bwakozwe na Cost of Hunger Report muri 2012, bugaragaza ko u Rwanda buri mwaka rutakaza miliyari 503 na Miliyoni 600 bitewe n’imirire mibi. Ni ukuvuga ngo ikibazo cy’imirire mibi gifite ingaruka zikomeye ku bukungu bw’igihugu, kuko ayo mafaranga yakabaye akora ibindi bikorwa by’amajyambere”.
Ngo aka kayabo Leta igakoresha muri gahunda zitandukanye zo kwita ku bana bagwingiye, harimo kubagurira imiti, kubaha uburezi mu mashuri kuko bakunze gusibira, ubukangurambaga bukorwa bugamije kurandura imirire mbi n’ibindi.
Butera yasobanuye ko inama yabereye mu Ntara y’Amajyepfo igamije ubukangurambaga mu nzego zitandukanye kugira ngo habeho ubufatanye mu kurandura burundu imirire mibi mu bana ibatera kugwingira, kandi bizakorwa mu Ntara zose z’igihugu.
Mu Rwanda hose ibipimo byerekana ko abana bari munsi y’imyaka itanu bagwingiye kubera imirire mibi bari ku kigereranyo cya 38%, naho mu Ntara y’Amajyepfo bari kuri 34.2%.
Intara y’Iburengerazuba niyo igaragaramo abana benshi bagwingiye kuko bari ku kigereranyo cya 45,9% igakurikirwa n’Amajyaruguru kuri 38,9%.
Mu Ntara y’Amajyepfo, Akarere ka Nyamagabe niko bigaragara ko gafite abana benshi bagwingiye ku kigereranyo cya 51%, igakurikirwa na Huye iri kuri 42,6% ndetse na Muhanga ifite 41,6%.
Abitabiriye inama batahanye isomo n’umukoro
Bamwe mu bayobozi batuturutse mu turere dutandukanye two mu Ntara y’Amajyepfo bitabiriye iyi nama bavuga ko bahungukiye byinshi byatumye bafata ingamba zigamije guca burundu imirire mibi aho bayobora.
Umuyobozi wungirije ushinzwe imibereho myiza y’abaturage mu Karere ka Muhanga, Fortune Mukagatana, yavuze ko yasanze aho ayobora abana bagwingiye ari benshi bityo akaba atahanye ingamba.
Mukagatana ati “Mu by’ukuri iwacu duhagaze nabi kuko turi kuri 41,6%, uyu munsi twunguranye ibitekerezo ku buryo aho imbaraga zikiri nke twahabonye, tugiye gukomeza ubukangurambaga kugira ngo dukemure iki kibazo.”
Mu bitekerezo byatanzwe n’abari bitabiriye iyi nama, bagaragaje ko bimwe mu bitera imirire mibi mu muryango harimo amakimbirane aba hagati y’abashakanye agatuma batita ku bana babo, inda zitateguwe zikomeje kugaragara ku bana b’abakobwa, ababyeyi batazi gutegura indyo yuzuye, ubukene n’ibindi.
Abayobozi biyemeje ko bagiye kongera imbaraga mu gukangurira abaturage guca imirire mibi, no kubaha inyigisho binyuze mu mugoroba w’ababyeyi, igikoni cy’umudugudu ndetse no ku bajyanama b’ubuzima.
SUN Alliance igizwe n’imiryango 79 ya sosiyete sivile igamije guhashya ibibazo by’imirire mibi mu Banyarwanda.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Igisubizo: Bibiliya ntabwo itanga inyigisho zisobanura neza niba inyamaswa zo mu ngo cyangwa inyamaswa muri rusange zaba zifite “ubugingo” cyangwa se niba inyamaswa zo mu ngo cyangwa inyamaswa muri rusange zizajya mu ijuru. Ariko, dushobora gukoresha amahame rusange ari muri Bibiliya, kugira ngo dushake ibisubizo by’iki kibazo. Bibiliya yemeza ko umuntu (Itangiriro 2:7) n’inyamaswa (Itangiriro 1:30; 6:17; 7:15, 22) zifite “umwuka w’ubugingo”; niyo mpamvu umuntu n’inyamaswa ari ibiremwa. Ikintu cya mbere gitandukanya ikiremwamuntu n’inyamaswa, n’uko umuntu yaremwe mu ishusho kandi akaba asa n’Imana (Itangiriro 1:26-27), mu gihe inyamaswa zo atari ko zaremwe. Kuba umuntu yararemwe mu ishusho kandi akaba asa n’Imana, bisobanuye ko abantu basa n’Imana kandi bakaba bashobora kuyoborwa n’umwuka, bafite ibitekerezo, amarangamutima, ndetse n’igice kimwe kigize ubuzima bw’umuntu kizakomeza kubaho na nyuma y’urupfu. Niba inyamaswa zo mu ngo cyangwa inyamaswa muri rusange zifite “ubugingo” cyangwa imiterere idafite agaciro, impamvu n’uko ari ibiremwa bitandukanye n’umuntu kandi bifite “agaciro gato cyane”. Iri tandukaniro risobanura ko “ubugingo” bw’inyamaswa yo mu rugo cyangwa inyamaswa muri rusange budashobora kwongera kuzabaho nyuma y’urupfu.
Iyindi ngingo yo kwitabwaho n’uko inyamaswa ari igice kimwe mu buryo Imana yokoresheje irema isi n’ibirimo, dusanga mu Itangiriro. Imana imaze kurema inyamaswa yavuze ko ari nziza (Itangiriro 1:25). Kubera izo mpamvu rero, nta mpamvu n’imwe ibuza inyamaswa kuzaba no mu isi nshya (Ibyahishuwe 21:1). Hazabaho byanze bikunze inyamaswa mu bwami bw’imyaka igihumbi (Yesaya 11:6; 65:25). Ariko biragoye guhamya niba zimwe muri izi nyamaswa, zizaba ari inyamaswa zo mu ngo tubana nazo kuri iyi si. Tuzi neza ko Imana itarobanura ku butoni kandi ko nitugera mu ijuru, tuzisanga mu masezerano yuzuye arimo icyemezo cy’Imana cyerekeye iki kibazo, uko gishobora kizaba kimeze kwose.
Ikibazo: Mbese inyamaswa zo mu ngo cyangwa inyamaswa muri rusange zishobora kujya mu Ijuru? Mbese inyamaswa zo mu ngo cyangwa inyamaswa muri rusange zigira ubugingo?
Igisubizo: Bibiliya ntabwo itanga inyigisho zisobanura neza niba inyamaswa zo mu ngo cyangwa inyamaswa muri rusange zaba zifite “ubugingo” cyangwa se niba inyamaswa zo mu ngo cyangwa inyamaswa muri rusange zizajya mu ijuru. Ariko, dushobora gukoresha amahame rusange ari muri Bibiliya, kugira ngo dushake ibisubizo by’iki kibazo. Bibiliya yemeza ko umuntu (Itangiriro 2:7) n’inyamaswa (Itangiriro 1:30; 6:17; 7:15, 22) zifite “umwuka w’ubugingo”; niyo mpamvu umuntu n’inyamaswa ari ibiremwa. Ikintu cya mbere gitandukanya ikiremwamuntu n’inyamaswa, n’uko umuntu yaremwe mu ishusho kandi akaba asa n’Imana (Itangiriro 1:26-27), mu gihe inyamaswa zo atari ko zaremwe. Kuba umuntu yararemwe mu ishusho kandi akaba asa n’Imana, bisobanuye ko abantu basa n’Imana kandi bakaba bashobora kuyoborwa n’umwuka, bafite ibitekerezo, amarangamutima, ndetse n’igice kimwe kigize ubuzima bw’umuntu kizakomeza kubaho na nyuma y’urupfu. Niba inyamaswa zo mu ngo cyangwa inyamaswa muri rusange zifite “ubugingo” cyangwa imiterere idafite agaciro, impamvu n’uko ari ibiremwa bitandukanye n’umuntu kandi bifite “agaciro gato cyane”. Iri tandukaniro risobanura ko “ubugingo” bw’inyamaswa yo mu rugo cyangwa inyamaswa muri rusange budashobora kwongera kuzabaho nyuma y’urupfu.


text:
Na: Tom Ndahiro
Turacyari ku ibanga ryaba riri hagati ya Musenyeri Jean Damascene Bimenyimana wa Diyoseze ya Cyangugu n’abashinze urubuga kuri murandasi rwitwa Le prophete. Urwo rubuga rufite ishingano imwe rukumbi yo kwunganira abakoze jenoside y’abatutsi mu 1994.
Urwo rubuga rwatangijwe kandi ruyoborwa n’abapadiri Fortunatus Rudakemwa na Thomas Nahimana bombi bakibarizwa muri diyoseze ya Cyangugu, iyoborwa na Myr. Bimenyimana.
Ibyo Musenyeri yatangaje muri Gicurasi 2011, ngo ibyandikirwa ku rubuga rwa internet “le prophete” bidakwiye kwitirirwa Kiliziya muri rusange na Diyosezi ya Cyangugu by’umwihariko.” Agakomeza avuga ko ibyo bandika cyangwa bavugira ku maradiyo ari bo bonyine bagomba kubibazwa, ngo bitagomba kubazwa Umwepiskopi…” Nta shingiro bifite na busa.
Nicyo cyatumye Umuvugizi wibaza ngo: “Ese guceceka kwa Musenyeri Bimenyimana byaba biterwa ni iki? Ni ububasha buke ahabwa n’amategeko cyangwa ni ukutayamenya? Byaba se biterwa no kuba atabona ububi bw’ibyo abapadiri Rudakemwa na Nahimana bakora, cyangwa ni ukwanga kwiteranya na bo? Byaba se bishoboka ko nta bubasha yaba akibafiteho? Aho nta banga bariya bapadiri na Musenyeri wabo baba bafitanye tukaba twibaza byinshi bitazabona ibisubizo?”
Fortunatus Rudakemwa na Thomas Nahimana bamaze imyaka i Bulayi bakora umwuga wabo w’ubupadiri, n’undi wo kwigisha urwango n’ingengabitekerezo ya jenoside.
Abapadiri Rudakemwa na Nahimana ntibashobora kuba muri Diyoseze y’i Bulayi, iyo bakomokamo ya Cyangugu itabizi. Paruwasi ubu barimo zagiranye amasezerano n’iya Cyangugu kugirango babashe gukora.
Rudakemwa na Nahimana bavuye mu Rwanda bahunze kubera ingengabitekerezo ya Jenoside yabagaragayeho ari abayobozi ba Seminari nto ya Cyangugu. Umusenyeri wa Cyangugu ibyo yari abizi kuko yabimenyeshejwe. Ntacyo yakoze kigaragara ngo nibura abacyahe cyangwa ngo abimurire ahandi muri diyoseze ya Cyangugu.
Urugero rumwe umuntu yaheraho ni urwa Padiri Thomas Nahimana. Uyu mupadiri yahunze afite pasiporo ya Congo. Ahunga afite andi mazina ndetse anyura i Kanombe. Ibyo Myr. Bimenyimana yaba atari abizi?
Umupadiri ujya i bulayi n’ahandi hakenera visa, umusenyeri wa diyoseze ye agira uruhare mu kuyimusabira. No kuri Thomas Nahimana niko byagenze.
Ageze i Bulayi, Nahimana yasabye Umwepiskopi we ko amufasha akiga anakora n’akazi ke kandi k’ubupadiri.
Ibyo bivuga ko Musenyeri Bimenyimana yari yaranamufashije kwakirwa mu gihugu cy’Ubutaliyani nkuko amasezerano ateganywa ya za diyoseze z’aho umuntu akomoka n’aho agiye.
Imwe mu ngingo ziri muri ayo masezerano igira iti: “Umwepiskopi wa diyoseze yakiriye umusaserdoti, akurikije ibyasabwe n’umwepiskopi wa diyosezi imwohereje, ishinze umusaserdoti umurimo ukurikira..”
Ibi bivuga neza ko diyoseze yo mu butaliyani itari kumwakira itabisabwe na Myr. Bimenyimana. Ariko Nahimana yagiye muri iyi diyoseze kuri pasiporo y’igihugu cya Congo (DRC) kuko ariyo yahereweho visa.
Icyatuma umuntu atibaza kuri uyu mukino ni iki? Nahimana yasabiwe visa kuri pasiporo ya DR Congo, asabirwa gutura no kuba muri ayo mahanga nk’umunyarwanda wo muri diyoseze ya Cyangugu mu Rwanda!
Cyangugu iri muri Congo, cyangwa Congo iri muri Cyangugu?.
Umupadiri wakiriwe hari ibyo agomba kwiyemeza mu gutangira imirimo aho yakiriwe muri ayo masezerano biteganywa ko yiyemeza “kurangiza ubutumwa ahawe yifatanyije n’umwepiskopi umwakiriye, abandi basaserdoti n’imbaga y’abakristu azakora akurikije gahunda y’iyogezabutumwa rya diyosezi imwakiriye, by’umwihariko imirimo igenewe abasaserdoti, kandi akagumana ubumwe na diyosezi akomokamo, akayigezaho imbuto z’ubwo bunararibonye bw’umwihariko.”
Muri ayo masezerano, hakanateganywa ko uwo musaserdoti, “abigiranye umutima w’ubwumvire n’ubufatanye n’umwepiskopi wa diyosezi imwakiriye, yitangira n’indi mirimo yabanje kwumvikanaho n’umwepiskopi wa diyosezi imwohereje.”
Ese Nahimana na mugenzi we bakomeje ubumwe na diyoseze bakomotsemo cyangwa bwarahagaze? Ubwo bumwe bwakagombye kubamo inama umusenyeri agira abapadiri be bategetswe guhorana umubano na diyoseze bakomokamo. Uwo mubano urangwa n’iki?
Niba Nahimana na Rudakemwa baragombaga kubyumvikanaho n’umwepiskopi wabohereje mu itangizwa rya “le prophete” (nk’indi mirimo bihangiye), ese barabikoze cyangwa ntibabikoze? Ni ikibazo gifite ipfundo rikomeye.
Ese baba barabyukanyeho ko ibimenyetso byinshi ariho biganisha? Ni ukubikurikira!!


text:
Guca bugufi urufunguzo rw’umugisha wawe no kugirirwa neza n’Imana
Namwe basore,mugandukire abakuru ,Mukenyere kwicisha bugufi , kugirango mukorerane, kuko Imana irwanya abibone ,naho abicisha bugufi ibahera ubuntu. Nuko twicishe bugufi muri munsi y’ukuboko gukomeye kw’Imana, kugirango ibashyire hejuru mu gihe gikwiriye .Muyikoreze amaganya yanyu kuko yita kuri mwe, ( 1 Petero 5:5-7).
Bene data abaakomeye n’aboroheje ,dufite amahirwe adasanzwe, y’uko Imana yatumye tuyimenya, tukanamenya Yesu Kiristo umwana wayo, ari nawe watumwe nayo, kuko binyuze muri we, twagiye tubona ingero nyinshi zerekana ko guca bugufi ari urufunguzo rw’umugisha uva ku mana, twafata urugero rwa zakayo wari umutware w’abasoresha,akaba umukungu cyane, Bibiriya ivugako rimwe yiyumvamo gushaka kubona Yesu, nyamara kubw’ubugufi bwe ntibyamworohera ariko yiyambura icyubahiro cye ngo yurira igiti,maze bimuviramo umugisha wo gucyura umukiza mu rugo rwe no mu bugingo bwe( Luka 19:1-11).
Uretse n’aba kandi abigishwa ba Yesu nabo bigeze kujya impaka bashaka kumenya uko bakwiye kurutanwa,naze Yesu mu kubasubiza ati : abami b’amahanga barayategeka,n’abafite ubutware bwo kuyatwara bitwa ba ruhekerababyeyi,ariko mwebwe ntimukabe mutyo,ahubwo ukomeye muri mwe abe nk’uworoheje,n’utwara abe nk’uhereza (luka 22:24-26) .
Dusanga kandi ibisambo bibiri byabambanywe na Yesu ku musaraba, n’ubwo baziraga ibyo bakoze, mugihe kimwe cyabwiraga Yesu ngo yikure ku musaraba nabo abibuke, kimwe muri byo cyagize guca bugufi kingiga Yesu ngo akigirire ibambe mazi kihagirira umugisha udasanzwe wo kubona ubugingo mugihe haburanga gato ngo gipfe kinarimbuke doreko cyari gupfana ibyaha, ariko kubwo guca bugufi ubuzima bwe buhita buhinduka.
Rimwe na rimwe biratugora guca bugufi bitewe n’ibyubahiro byo mu isi tuba twahawe, nyamara ijambo ry’Imana ritubwira neza ngo Yesu ubwe n’ubwo yabanje kugira akamero nk’ak’Imana ntiyatekereje ko kungana n’Imana ari ikintu cyo kugundirwa. Ahubwo yisiga ubusa,ajyana akamero k’umugaragu w’imbata,agira ishusho y’umuntu,kandi amaze kuboneka ko afite ishusho y’umuntu,yicisha bugufi,araganduka ,ntiyanga no gupfa urupfu rwo ku musaraba (Afafiripi 2:5-8), aha rero ukaba wakwibaza icyubahiro twe twashingiraho cyatubuza guca bugufi,cyane ko usanga ibiduhenda biba ari n’ibishira mu minsi mike, akaba ari yo mpamvu dusabwa kugira umutima nk’uwari muri kristo wo guca bugufi (abafiripi 2:5) .
Icyubahiro cyo muri iyi si gitambutsa benshi ahakomeye, gituma tubona inshuti n’iterambere muri rusange, kandi ni byiza turanabikeneye, ariko na none twibuke ko hari Imana yo mu ijuru ariyo yo kubahwa no kwizera, uwicishije bugufi imbere yayo arazamurwa kandi yiteguye kudukoresha n’ibirenze ibi, cyo mureke duce buugufi dutsikamire ibyatuma twishyira hejuru bikadukururira ubwibone naze dusingire urufunguzo ry’Imigisha no kugirirwa neza nayo.
Amen.


text:
Nta muntu ujya mu rukundo yifuza ko rumukomeretsa, buri wese aba yumva byamugendekera neza ariko n’iyo byanze ubuzima ntabwo buba burangiye, kuko ibyo bishobora kuvurwa bigakira ubuzima bugakomeza.
Nubwo ntawe ubyifuza ariko bijya bibaho,maze umuntu akisanga mu gahinda, mu ishavu ndetse umutima we wakomerekejwe n’uwo yita inshuti magara.
Urubuga Elcrema rwibanda ku nkuru z’urukundo rwatanze inama ndetse n’uburyo umuntu yakwitwara agakira ibikomere by’umutima yagiriye mu rukundo.
1.Wibigumana mu mutima, ahubwo nushaka urire uboroge cyane
Ikosa rimwe mu rukundo rishobora gutuma ukomereka umutima, ntabwo ayo amarangamutima ababaje uba ugomba kuyagumana, gerageza kuyasohora. Nushaka urire cyane ndetse uburoge ,ukore icyo wumva cyose cyatuma bisohoka bikakuvamo.
2.Biganirize inshuti zikwitaho
Biba byiza iyo wiyegereje inshuti zisanzwe zikwitaho nyuma yo gukomereka mu rukundo ukabibaganiriza.Si byiza kuguma wenyine igihe uri mu gahinda kameze gatyo, begere ubagishe inama bagufashe.
3. Iyiteho uko ushoboye
Nubwo bibaho umuntu akananirwa kurya no kunywa kubera agahinda ariko biba ari ngombwa kwiyitaho muri ibyo bihe. Iyo uri kumwe n’inshuti zawe bagufasha kutiyicisha inzara ahubwo bakakumenyera icyo ukeneye mu buzima.
4.Gerageza gukora siporo
Niyo waba usanzwe udakora siporo, ni byiza ko igihe ugize ibibazo bikugora watangira kwimenyereza gukora siporo. Kwimenyereza gukora imyitozo ni ingenzi kuko bigufasha gutakaza uburakari ndetse n’umujinya watewe n’ibyo bihe bigoye.
5. Jya kwidagadura n’inshuti
Kwikingirana ukanga kugera aho abandi bari birushaho gutuma ukomereka ndetse ukanaremba.Ni byiza ko usanga inshuti zawe mugakina, mugaseka, mugatembera bakakwibagiza ibyo bihe bigoye byakubayeho.
6. Shaka inshuti nshya ariko wirinde gusubira mu rukundo vuba
Nubwo guhura n’inshuti nshya bifasha guhindura ubuzima ndetse bikanakongerera icyizere, ni byiza ko uba uretse gusubira mu rukundo vuba.
Nubwo abantu bakira ibikomere mu bihe bitandukanye byibura umuntu aba agomba kurindira akamara nk’amezi atatu atarongera gukundana kuko intimba n’agahinda byatuma atitwara neza ku wo bagiye gukomezanya urukundo.


text:
Umubyiho ukabije ni kimwe mu bihangayisha abantu benshi, ndetse ugasanga bakora uko bashoboye ngo bawurwanye. Nkuko Mukakayumba Anastasie ufite ubunararibonye mu bijyanye n’imirire iboneye abivuga, usanga hari bamwe bakora amakosa bakiyicira ubuzima baziko bari kwigirira neza, kandi hari uburyo bwiza bakagombye gukoresha.
Kwigana abandi : hari bamwe bafata imirire yo kugabanya ibiro kuko bazi ko hari mugenzi wabo wayikoresheje akanakuka. Ikibi cyo kwigana abandi nuko abantu birengagiza ibyo bagomba kwitondera mbere yo gufata imirire yo kugabanya umubyibuho .
Mbere yo gutangira imirire igabanya umubyibuho buri wese aba agomba kumenya ibi ;
Buri muntu wese agira imirire ye bwite bitewe n’impamvu zamuteye uwo mubyibuho,
kubanza kumenya ubwoko bw’amaraso ye kuko hari ibiryo bibyibushya abantu bitewe na groupe sanguin ye no kubanza kumenya ingaruka umubyihuho ukabije ufite ku mubiri wawe.
Ikindi umuntu aba agomba kumenya mbere yo gufata imirire yo kugabanya ibiro, ni uko burya abantu baba bagomba kutakaza ibiro bitandukanye bitewe nuko bareshya n’ibiro bafite.
Ikintu gikomeye abantu batajya bamenya iyo bagiye gufata imirire yo kugabanya ibiro nuko burya gufata gahunda y’imirire igabanya ibiro bigomba kuba ari icyemezo cya nyirubwite kuko iyo utabanje ngo umenye ingaruka umubyibuho ukabije ufite ku mubiri wawe, ukajya gufata imirire igabanya ibiro ari uko uri kwigana abandi cyangwa se bakujyanye ku gahato ntago ugiraimbaraga zo guhindura imirire igihe kirekire.
Kwiyicisha inzara : gufata imirire igabanya ibiro ntaho bihuriye no kwiyicisha inzara. Ushobora kwiyicisha inzara nyuma ugasanga uhura n’ingaruka zirimo gucika intege, kurwara igifu, kubura imbaraga mu kazi n’ibindi.
Mu rwego rwo kwirinda guhura n’ingaruka zo kwiyicisha inzara mu gihe uri gushaka kugabanya ibiro, birashoboka ko wafata indyo yuzuye irimo iby’ubaka umubiri, ibitera imbaraga n’ibibirinda indwara kandi ibiro byawe bikajya ku murongo.
Iyo wihaye gahunda yo gufata imirire igabanya umubyibuho ntibigomba kukubuza kurya ugahaga, kuko bitewe nuko uba waregereye abantu babifitiye ubushobozi bakakubwira imirire igendanye nawe, urarya nkuko bisanzwe kandi ukabasha no gutakaza ibiro.
Kongera gusubira ku byo waretse : Akenshi uzasanga abantu batakaza ibiro nyuma y’iminsi mike ukabona byongeye byagarutse. Iyo umaze kugera ku biro bikwiriye uba ugomba kumenya imirire uzakurikiza ugahora kuri gahunda y’ibiro byawe.
Amakosa mu mimirire ugomba kwirinda iyo ushaka kugabanya ibiro
Umubyiho ukabije ni kimwe mu bihangayisha abantu benshi, ndetse ugasanga bakora uko bashoboye ngo bawurwanye. Nkuko Mukakayumba Anastasie ufite ubunararibonye mu bijyanye n’imirire iboneye abivuga, usanga hari bamwe bakora amakosa bakiyicira ubuzima baziko bari kwigirira neza, kandi hari uburyo bwiza bakagombye gukoresha.


text:
Yasomaga Bibiliya akayisanisha n’amoko kubera ibikomere - ADEPR
Mu mahugurwa y’isanamitima, ubumwe n’ubwiyunge yahurijwemo abavugabutumwa b’ubushake 25 bo muri ADEPR baturutse hirya no hino mu gihugu kugira ngo bafashwe kunoza ubutumwa batanga, umwe muri bo yabohotse avuga ko iyo yasomaga Bibiliya yafataga umurongo uvuga ibibi akawusanisha n’umuhutu, umututsi akamushyira ku bikorwa byiza kuko yabiterwaga n’ibikomere yatewe na Jenoside yakorewe Abatutsi.
Muri aya mahugurwa y’iminsi ibiri, hatangiwemo ubuhamya bw’ubuzima buri wese yanyuzemo mu gihe cya Jenoside yakorewe Abatutsi dore ko yari agamije gufasha aba bavugabutumwa 25 kunoza ubutumwa batanga by’umwihariko mu gihe cyo kunamira abazize Jenoside, no kubafasha ubwabo kubohoka kuko bakomerekejwe n’aya mateka.
Basanzwemo ibikomere bitandukanye birimo ibyo mu muryango aho hari abakuze badafite ababyeyi, ababyawe n’ababyeyi bakabajugunya, abahohotewe mu buryo butandukanye, abari barahunze, kenshi ugasanga umuntu ajya imbere y’iteraniro ariko afite igikomere, akakivugira hejuru kuko nta mwanya wo kugikira yagize nk’uko Pasitori Ruzibiza Viateur Ushinzwe Isanamitima muri ADEPR yabitangaje.
Pasitori Ruzibiza Viateur ati ”Aba ni abayobozi bahagarara kenshi cyane imbere y’imbaga babwiriza cyangwa baririmba, abandi ni abanyamasengesho bayobora ibyumba bikomeye bisengerwamo, kububaka ni ukubaka ababagana.”
Akomeza ati “Hari uwavugaga ko nk’iyo yasomaga Bibiliya, yafataga umuhutu akaba ari we ashyiraho ibibi, niba ari ugutanga urugero rw’uwakoze nabi akamutangaho urugero agendeye ku isura y’umuhutu, yatanga urugero rw’uwakoze neza akareba isura y’Umututsi. Icyo rero ni igikomere gikomeye gishingiye ku mateka, ariko iyo tubigisha hari impinduka ibaho.”
Mu buhamya bwatanzwe n’abarokotse, umwe yagize ati "Umuntu yicukuriye imva ndebesha n’amaso yanjye mfite imyaka 11, interahamwe zizana inkota zicamo kabiri wa muntu murebesha amaso, birankomeretsa bikomeye ariko nshimiye cyane ADEPR kubw’iyi gahunda yo kudufasha kuruhuka."
Umuvugizi wa ADEPR Rev Pastor Jean Sibomana yabashimiye ubutwari bagize bwo guhamya, ati "Hari igihe abantu babura umwanya wo kuganira ariko mbashimiye cyane ubutwari mwagize muhamya inzira mwanyuzemo kuko birabafasha mwese kubaka imitima yanyu.”
Iyi gahunda y’isanamitimwa muri ADEPR yatangiye mu mwaka wa 2005, buri Torero ry’Akarere rimaze kugira byibuze umuntu umwe wakomeza abandi. Muri iki gihe cyo kwibuka, ADEPR ikomeje guhugura no gukoresha ibiterane bigamije kubaka imitima y’abanyarwanda.


text:
Wari uzi ko indwara ya Kanseri iterwa n’ imikorere mibi y’ uturemangingo tugize umubiri
Posted by technician on novembre 8th, 2015
Inyandiko iri mu gitabo cyitwa Global cancer statistics, ivuga ko indwara ya kanseri ari imwe mu zirimo kwiyongera cyane ku isi, ikaba ari ingaruka z’ ikora ry’ umubiri mu buryo budasanzwe, aho birangira uturemangingo tugize umubiri dukora uko tubonye mu kwigabanya kwatwo.
Aya makuru avuga ko ubusanzwe uturemangingo dusanzwe twigabanya kugira ngo dusimbure udushaje cyangwa se tugafasha utundi mu gukura muri rusange.
Dore uko kanseri y’ ururimi yamaze kwangiza uyu muntu mu kanwa
Uku kwigabanywa k’ uturemangingo tugize buri rugingo rw’ umubiri, gukorwa kuri gahunda idahinduka kandi mu gihe biri ngombwa (division cellulaire controlée).
Hari igihe rero umubiri uba utagishoboye kugenzura uku kwigabanya kw’ agace k’ umubiri, bityo hakabaho uku kwigabanya mu buryo butagira gahunda.
Uku kwigabanya kugera aho kugakabya kukagenda kubyara ibibyimba, bityo bikazagera aho binahinduka ibisebe bitewe n’ ubwoko bwa kanseri cyangwa se aho yafashe.
Amakuru twasomye muri iki gitabo akomeza avuga ko Kanseri ishobora guterwa n’ ibintu byinshi akenshi usanga bitanoroshye kubigenzura. Kugeza ubu hari ubwoko bwa kanseri bugera kuri 200 buzwi cyane ko bwibasira abantu kandi bugahitana abatari bcye.
Ibishyirwa mu majwi mu gutera kanseri cyane, ni ukunywa itabi, kubyibuha cyane, kudakora imyotozo ngororamubiri, bimwe mu binyabutabire bikomoka mu nganda bikanangiza ibidukikije ndetse no kwibasirwa na tumwe mu dukoko dutandukanye dusanzwe dutera indwara zitandukanye.
Kugeza ubu, ngo usanga hagati ya 90 na 95 ku ijana bya kanseri bikomoka ku buzima umuntu abamo, ibyo arya, aho atuye ibyo ahumeka, ibyo akoramo n’ ibindi. Abari hagati ya 5 na 10% nabo bibasirwa na kanseri bikomotse ku murage w’ ababyeyi (hereditaire).
Ngo biragoye cyane kwemeza icyaba cyateye kanseri ku muntu runaka, kuko ubusanzwe kanseri imwe ishobora guterwa n’ impamvu zitandukanye, ariko ngo hagati ya 30 na 35% by’abarwara kanseri, babiterwa n’ umubyibuho ukabije no kudakora imyitozo ngororamubiri.
Ni byiza rero kuba umuntu yakoresha isuzuma kwa muganga byibura inshuro imwe mu mwaka bakamurebera ko nta kibazo afite ku bijyanye na kanseri kuko twabonye ko iterwa n’ ibintu byinshi bitandukanye.


text:
Mwaramutse nshuti mwese muteze amatwi radiyo Ijwi ry’Amerika yumvikanira I Washington DC mu Kirundi no mu Kinyarwanda. Uyu munsi turatumikira
Mutungirehe Leonidas utuye mu karere ka Gashora, umurenge wa Juru, intara ya Kigali; Nyirasoni Esther wari utuye mu cyahoze ari komine Nshili, segiteri Busanze, serire Munyangari na Nsanzumuhira Jean Baptiste bakunze kwita Musare akaba atuye mu karere ka Ntenyo, mu cyahoze cyitwa Mukingi, umurenge wa Muhororo, akagari ka Karenge, intara ya Gitarama, Matabaro Sylvestre utuye mu ntara ya Butare, akarere ka Nyamure, umurenge wa Nyamiyaga, akagari ka Rugese; Nyirabaligira Mariya utuye mu karere ka Nyarugene, umujyi wa Kigali na Umubyeyi Yozefa utuye I Cyarwa Cyimana, mu cyahoze ari komine Ngoma, intara ya Butare.
1. Duhereye ku butumwa bwa Mutungirehe Leonidas utuye mu karere ka Gashora, umurenge wa Juru, intara ya Kigali, aramenyesha mushiki we Nyirahibukimana Marie Solange baburaniye I Bunyakiri ho muri Congo-Brazzaville ko we yageze mu rugo amahoro. Mutungirehe arakomeza ubutumwa bwe amumenyesha ko yazanye n’ababyeyi be, mukuru we na murumuna we Yamboneye. Aboneyeho rero kumusaba ko niba akiriho yakoresha uko ashoboye akabamenyesha amakuru ye n’aho yaba aherereye muri iki gihe cyangwa akihutira gutahuka akimara kumva iri tangazo ngo kuko ubu mu Rwanda ari amahoro. Ngo ashobora kandi kwisunga imiryango y’abagiraneza ishinzwe gucyura impunzi nka HCR cyangwa umuryango mpuzamahanga wa Croix Rouge ikabimufashamo.
2. Dukurikijeho ubutumwa bwa Nyirasoni Esther wari utuye mu cyahoze ari komine Nshili, segiteri Busanze, serire Munyangari ararangisha umuhungu we Sefaranga ushobora kuba ari muri Congo-Kinshasa, mugace ka Masisi. Nyirasoni aramumenyesha ko we ubu yatahutse ari mumwe n’abana Mushimiyimana na Kubwimana. Nyirasoni arakomeza ubutumwa bwe amusaba ko yakwihutira gutahuka akimara kumva iri tangazo. Ngo n’undi mugiraneza wese waba yumvise iri tangazo amuzi yabimumenyesha. Nyirasoni ararangiza ubutumwa bwe amenyesha uwitwa Nahayo ko Sikobizahora w’I Masaka yatahutse avuye muri Congo-Brazzaville. Ngo nawe asabwe rero kwihutira gutahuka akimara kumva iri tangazo.
3. Tugeze ku butumwa bwa Nsanzumuhira Jean Baptiste bakunze kwita Musare akaba atuye mu karere ka Ntenyo, mu cyahoze cyitwa Mukingi, umurenge wa Muhororo, akagari ka Karenge, intara ya Gitarama, ararangisha umukecuru we witwa Nyirahabimana Marisiyana n’abana Niragire Belancila, Uwineza Tereziya, Ujyakuvuga Belina, Uwababyeyi Solange na Akimana Irena. Nsanzumuhira avuga ko aba bose bahoze I Masisi ho mu cyahoze cyitwa Zayire. Arabasaba rero ko bakwihutira gutahuka bakimara kumva iri tangazo ngo kuko ubu mu Rwanda ari amahoro. Ararangiza ubutumwa bwe asaba umugiraneza waba yumvise iri tangazo abazi kubibamenyesha.
4. Dukomereje rero ku butumwa bwa Matabaro Sylvestre utuye mu ntara ya Butare, akarere ka Nyamure, umurenge wa Nyamiyaga, akagari ka Rugese, aramenyesha umwana we witwa Nyirasikubwabo Belita ko ubutumwa bwe bwamugezeho. Mutabaro arakomeza amumenyesha ko abo mu rugo bose baraho kandi ko Ugirashebuja Siliveri n’umufasha we ndetse na nyirakuru Florida bose bamusaba kwihutira gutahuka akimara kumva iri tangazo ngo kuko ubu mu Rwanda ari amahoro.
5. Dukurikijeho ubutumwa bwa Nyirabaligira Mariya utuye mu karere ka Nyarugenge, umujyi wa Kigali ararangisha abana Dushimire Hilaire na Komera Gilbert. Abobana bakaba baraburiye I Masisi ho mu cyahoze cyitwa Zayire, mu mwaka w’1997. Nyirabarigira arakomeza abasaba ko niba bakiriho bakaba bumvise iri tangazo bakoresha uko bashoboye bakamumenyesha amakuru yabo n’aho baherereye muri iki gihe. Nyirabaligira aboneyeho no kubasaba ko bakwihutira gutahuka mu Rwanda ngo kuko ubu ari amahoro. Ngo bashobora kandi kumwandikira kuri aderesi zikurikira. Izo aderesi ni Nyirabarigira Mariya, B.P. 457 Kigali Rwanda cyangwa bakamuhamagara kuri nimero za telephone zikurikira 250 084 17575.
6. Tugeze ku butumwa bwa Umubyeyi Yozefa utuye I Cyarwa Cyimana, mu cyahoze ari komine Ngoma, intara ya Butare ararangisha umubyeyi we witwa Kankindi Mariya, murumuna we witwa Nimbalineza Jacqueline na musaza we witwa Muyoboke Celestin, bose bakaba baraburaniye mu cyahoze cyitwa Zayire muri 94. Ubu bashobora kuba baherereye ahitwa I Busurungi ho muri Masisi, mu cyahoze cyitwa Zayire. Umubyeyi Jozefa arakomeza ubutumwa bwe abasaba ko bakwihutira gutahuka bakimara kumva iri tangazo ngo kuko ubu mu Rwanda ari amahoro. Arabamenyesha kandi ko se Sibomana Joseph na murumuna we Gerardine Binguyeneza batahutse bakaba barageze mu Rwanda amahoro. Umubyeyi ararangiza asaba umugiraneza waba yumvise iri tangazo azi abo arangisha kubibamenyesha.
Twibutse abifuza kutwandikira ko aderesi zacu ari VOA Africa Division, Kirundi -Kinyarwanda Service, 330 Independence Avenue SW, Washington DC 20237, USA. Abashaka kutwandikira bakoresheje uburyo bwa internet aderesi ya e-mail yacu ni central-africa@voanews.com cyangwa radiyoyacu@voanews.com Fax yacu yo ni (202) 260-2579.
7. Dukomereje ku butumwa bwa Ugihagaze Anatole utuye mu kagari ka Rutabo, umurenge wa Burenga, akarere ka Kisaro, intara ya Byumba ararangisha umwana wa mukuru we witwa Charite Jean Marie Vianney n’umugore we witwa Nikuze ndetse n’bana babo. Ugihagaze avuga ko bahoze batuye mu nkambi y’impunzi I Bukavu ho muri Congo-Kinshasa y’ubu. Ugihagaze arakomeza abamenyesha ko Nibakoshe na Uwamaliya Jean d’Arc baraho kandi ko Nyirakuru yitwabye Imana ku ya 28 z’ukwa cuminakabiri, 2003. Ugihagaze aboneyeho kurangisha kandi Nshimiyimna Denys anamumenyesha ko Focas bari kumwe bataratatana ubu yatahutse. Ararangiza ubutumwa bwe amenyesha uwo Nshimiyimna ko bashiki be, ba nyinawabo na murumuna we Ntagwabira, bose baraho kandi bakaba bamutashya cyane banamwifuriza kwihutira gutahuka ngo kuko ubu mu Rwanda ari amahoro.
8. Dukulikijeho ubutumwa bwa Mbonankize Odeta utuye mu kagari ka Nyundo, umurenge wa Murambi, akarere ka Kisaro, intara ya Byumba ararangisha Habyalimana Leonard wahoze mu nkambi yo mu cyahoze cyitwa Zayire. Mbonankize arakomeza ubutumwa bwe amusaba ko niba akiriho akaba yumvise iri tangazo yakwihutira gutahuka ngo kuko ubu mu Rwanda ari amahoro. Mbonankize ararangiza ubutumwa bwe asaba umugiraneza wese waba yumvise iri tangazo azi uwo Habyalimana Leonard kubimumenyesha.
9. Uyu munsi tugiye gusozereza ku butumwa bwa Nyirashuli Yuliya utuye ku murenge wa Gasura, akagari ka Nyagahinga, umujyi wa Kibuye, intara ya Kibuye ararangisha Nyandwi Alphonse, Macumu Kidiyoni, Nyirangilimana Everiyana, Nyiramanyenzi Dancilla, Nsabimana Emmanuel, Nyirakanani Beliya na Nyilingango Louis. Nyirashuli arakomeza abasaba ko bakwihutira gutahuka bakimara kumva iri tangazo ngo kuko ibintu byabo birikwangirika. Ararangiza ubutumwa bwe asaba umugiraneza wese waba yumvise iri tangazo abazi kubibamenyesha.


text:
Sep 29, 2015 Nsengimana Evariste Amadini 0
Itorero ADEPR ni rimwe mu matorero benshi bemezaga ko ari arimwe mu rifite abakristu benshi batajijutse gusa kuri ubu iri torero ryungutse intiti ku buryo bukomeye ndetse n’inzego zaryo zitandukanye ziravugururwa ndetse zirubakwa zirakomezwa.Kuri ubu kandi iri torero ryakoze ibikorwa bikomeye by’indashyikirwa ku buryo benshi barifata nk’umufatanyabikorwa ukomeye.Leta nayo ntihwema kwirahira iri torero kubera gutanga umusanzu waryo mu kurwanya ubukene kubakira abarokotse jenoside yarkorewe abatutsi n’ibindi.
Minisitiri ushinzwe amashuri abanza n’ayisumbuye Olivier Rwamukwaya ni umwe mu bakristu b’itorero ADEPR ndetse akaba umwe mu bakunda bikomeye itorero.Mu kiganiro twagiranye uyu mu Minisitiri yadutangarije ibintu 10 akundira itorero ADEPR tugiye kwandika nta na kimwe twongereyeho cyangwa tugabanijeho:
1.Kwigisha ubutumwa nyabwo bwo kwihana no guhinduka rwose
2.Kwimakaza umuco wo gusenga
3.Gutoza abanyetorero umuco wo gukorera Imana mu buryo bwose no kwigira ,biyubakira insengero,bigurira ibikoresho bya muzika cyangwa intebe ,bafasha abakene,bavuga ubutumwa cyangwa batanga amaturo yo gushyigikira ivugabutumwa,bakira abashyitsi n’ibindi…
4.Gutoza abanyetorero kubaha ubuyobozi no kubusengera,bwaba ubw’igihugu cyangwa ubw’itorero
5.Urukundo rw’abanyetorero:barafashanya,barahugurana,barashyigikirana n’ibindi mbese itorero ni nk’umuryango(famille)
6.Kwemera umwuka n’impano zawo ndetse no guha umudendezo abanyempano bakazikoresha mu itorero
7.Kugira uruhare mu bikorwa biteza imbere igihugu nko kwigisha gusoma no kwandika abatabizi,kubaka amashuri n’ibitaro kubakira abarokotse Jenoside batishoboye,gufasha abirukanywe muri Tanzania n’ibindi…
8.Kwimakaza umuco Nyarwanda no kwiyubaha mu myambarire
9.Kudashyigikira ibizira mu itorero no kudatinya gucyaha ushatse kunyuranya n’umurongo w’ubwere bw’itorero.
10.Guharanira ubumwe n’ubwuzuzanye n’andi matorero ya Gikristo,yaba ayo mu Rwanda cyangwa mu mahanga.
Minisitiri Rwamukwaya yakomeje abwira Isange.com ko ibyiza bya ADEPR atabirondora ngo abirangize gusa ko yahisemo icumi by’ingenzi muri rusange.
Itorero ADEPR rimaze imyaka 75 rikorera ku butaka bw’u Rwanda ,mu mpera z’uyu mwaka wa 2015 rikaba riteganya kuzakora Yubile y’imyaka 75 rimaze ritangijwe mu Rwanda
By Nicodeme Nzahoyankuye
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text: Amazina yanjye ni Muvunyi Aime Mbaraga, ndi umuhanzi uririmba mu njyana ya RnB/Pop, Afrobeat n’izindi. Indirimbo yanjye ya mbere yitwa “Ni Wowe Nkunda”, ubu mfite indirimbo enye. Ndi mwene Mbaraga Joseph na Kavuna Jeannine, ntuye mu Gatsata. Niga mu mashuri yisumbuye hano i Kigali mu mwaka wa gatanu, mu bijyanye n’indimi. Natangiye ndirimba muri Korali yitwaga “Intama za Yesu” y’abana ya kera, noneho mpita nkora indirimbo yanjye ya mbere. Naje kujya mu marushanwa ya Talent Detection, ndatsinda mba uwa kabiri mu baririmba mu njyana ya RnB. Nyuma yaho naje guhura na Producer Chris Chettah dukorana indirimbo ya mbere yitwa “Ndaremerewe”, nyuma yaho dukorana n’indi ndirimbo yitwa “Kuki Ari Wowe” naririmbanye na Tom Close. Naje kongera gukora indirimbo yitwa “Nta Wundi” nyikoreye muri Celebrity... soma ibindi


text:
Umwana witwa Mugisha Gadi, wigaga mu ishuri ryisumbuye rya Gafunzo, mu karere ka Nyamasheke, akaba yari atuye mu kagari ka Burunga, mu murenge wa Gihundwe mu karere ka Rusizi, yitabye Imana mu mugoroba wo ku cyumweru arohamye mu kiyaga cya Kivu.
Umunyamabanga Nshingwabikorwa w’umurenge wa Kamembe, Ntivuguruzwa Gervais, yabwiye Imvaho Nshya ko uyu mwana yari wajyanye n’abandi bana koga muri iki kiyaga hafi ya Hotel yitwa Emeraude iri kuri iki kiyaga.
Uyu muyobozi yakomeje asobanura ko yagiye mu mazi atari amenyereye koga nta n’ibikoresho afite ahita arohama, akaba ngo yarohamye saa kumi n’igice z’umugoroba, abana bari kumwe bahita batabaza inzego z’ubuyobozi, iz’umutekano n’abaturage baraza bashakisha umurambo we bahita bawubona.
Hari hashize iminsi kuri iki gice cy’ikiyaga ahitwa ku bagore abantu bari bakunze kogera haguye nanone abantu 2 barohamye, barimo n’umugabo wakomokaga mu karere ka Bugesera wari umwubatsi.
Muri metero nke uhavuye aho bita mu Rutabagire na ho harohamye umwana wogaga, iki gice cyo ku bagore kikaba cyari cyafunzwe kubera izi mpfu, ariko abana batangira kujya mu bindi bice boga rwihishwa, ari muri uru rwego uyu munyeshuri yarohamye.
Gitifu Ntivuguruzwa yagize ati:“Urupfu rw’uyu mwana rwatubabaje twese kuko yari umwana ukiri muto, wigaga mu mashuri yisumbuye, urumva ko ari igihombo ku muryango no ku gihugu cyose.
Ariko tugiye gukaza ingamba zo kurinda umwaro wose w’ikivu uri ku butaka bwa Kamembe, tunatange amatangazo dukangurire abantu bose ko bitemewe kujya kogera muri kiriya gice cy’ikiyaga, kuko baba batabizi.
Nta n’ibikoresho cyangwa ababizi babari iruhande ngo nibura nibarohama abo bandi bagerageze kubarohora, kuko aba bantu bose tumaze gutakaza mu gihe kitageze no ku mezi 2 baratubabaje cyane twese.”
Yasabye ababyeyi gukurikirana abana babo mu bihe nk’ibi by’ibiruhuko aho uba ubona abenshi muri bo bashaka kujya mu kivu koga, anasaba abashaka kwiga koga ko bajya bajya kogera ahabugenewe mu mapisine, aho bigishwa n’ababizi hari n’ubwishingizi, ariko kwishora mu Kivu ngo ugiye koga wishora mu rupfu abantu babyirinda bakabirinda n’urubyaro rwabo.”
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
Ntambabazi Emmanuel w’imyaka 57, wo mu kagari ka Kagarama, umurenge wa Karambi, mu karere ka Nyamasheke, akurikiranweho guhohotera umugore we Nyiranzabahimana Espérance w’imyaka 30, akamurya (...)
Imodoka y’Abashinwa bakora umuhanda wa Nyamasheke-Karongi yari itwawe n’umushoferi witwa Nizeyimana Fabien w’imyaka 45 yagonze moto yari itwaye Veterineri w’ umurenge wa Karambi, Tuyizere Pontien, (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Abo baturage bavuga ko uwo mwanda ugaragara cyane mu isoko ryo muri uwo mujyi rikorerwamo n’abantu batandukanye baturutse hirya no hino muri Rwamagana n’ahandi.
Mukakamari Amina, umwe mu bakora isuku mu isoko rya Rwamagana avuga ko imyanda yo muri uwo mujyi irundwa muri iryo soko bagategereza imodoka iza kuyitwara.
Muri uko kuyirunda ngo usanga ihamaze iminsi, bigakurura isazi zikajya ku bicuruzwa bihegereye . Ngo iyo imvura iguye haza n’ umunuko.
Nzabanterura Theogene we yifuza ko ubuyobozi bwareba ahantu hazwi hitaruye umujyi abakora isuku bakajya bajyanayo imyanda.
Agira ati “Rwose uyu mujyi ntiwawubonamo isuku ihagije kuko ntaho kumena umwanda hahari ibyo bakubuye hano byose babirunda hano mu isoko kugeza ubwo imodoka ibitunda ije kubitwara.”
Akomeza avuga ko hari nubwo imodoka itabitunda ngo ibimareho kuko ngo hari ibihamara iminsi.
Umuyobozi wungirije w’Akarere ka Rwamagana ushinzwe iterambere ry’ubukungu, Mudaheranwa Regis avuga ko ikibazo k’ikimoteri gihari.
Akomeza avuga ko ikimoteri rusanjye kimenwamo imyanda iva mu mujyi wa Rwamagana giherereye ahitwa Nyagasambu.
Ariko ko ngo akarere ka Rwamagana kamaze kuvugana n’ikigo cy’igihugu gishinzwe kubungabunga ibidukikije (REMA) kugira ngo kibafashe kubona ahantu bagomba gushyira ikimoteri hafi y’umujyi.
Mu gihe ngo hataraboneka ngo ni ngombwa gukomeza kujyana ibishinzwe aho hitwa ahitwa Nyagasambu na Nyarusange bifashishije imodoka.
Agira ati “Ikimoteri rusanjye turabizi ko gifite ikibazo ariko turimo turagishakira igisubizo vuba mu mezi atanu kizaba cyakemutse.”
Aha niho ahera akangurira abacururiza mu mujyi kwirinda guta imyanda aho babonye.


text:
Bahamya ko kugira ubumenyi ku muco byabafasha kwibeshaho
Abana batangiye kwiga ibijyanye n’umuco mu Ngoro y’Umurage y’i Huye baremeza ko bishobora kuzabaviramo ubumenyi buzabafasha kwibeshaho.
Iyi gahunda ubusanzwe yatangiye ku wa 12 Ukuboza 2016, yatangijwe ku mugaragaro kuri uyu wa 16 Ukuboza 2016.
Abana bayitabiriye bakoze umwiyereko mu mujyi wa Butare, babyina, kandi bitwaje bimwe mu bikoresho gakondo bigaragaza bimwe mu byo bamaze kumenya mu minsi ine bamaze biga.
Mu byo bamaze kumenya harimo kwivugira inka, kwivuga, kuririmba no kubyina ndetse no gukora ubukorikori butandukanye nko kubumba no gukora imitako bahereye ku mpapuro, ubundi ziba zajugunywe.
Bavuga ko bamaze no kumenya imwe mu migenzo n’imvugo zikwiye zijyanye n’inka nko gutereka amata no kuyacunda.
Ibi byose abana bavuga ko bishobora kuzabafasha kwibeshaho mu buzima buri imbere, nk’uko Joyeuse Uwase yitoje kuririmba abivuga.
Yagize ati “Ntashoboye kwiga nazajya mu itorero nkajya ndirimba nkabona amafaranga.”
Ku
ba ibyo biga byazabagirira akamaro mu bihe biri imbere ni na byo bamwe mu babyeyi bohereje abana batekereza.
Esperance Mukamwambutsa utuye i Tumba avuga ko yohereje umwana we urangije umwaka wa mbere w’amashuri yisumbuye, agamije ko yiga kubyina ngo bizamufashe kwibeshaho.
Yungamo ati “aho ahagereye yambwiye ko yatangiye kwiga n’imyuga. Ibyo ntekereza ko na byo bizamufasha.”
nk’uko bivugwa na Jérôme Karangwa, umuyobozi w’ishami ry’ubushakashatsi muri iki kigo, nabo ngo bagennye izi nyigisho bifuza ko zagirira akamaro abana.
Ati “Usibye kuba dushaka kubasigarana igihe ababyeyi babo bagiye mu mirimo, twe tureba n’imbere.
Dushaka ko ingoro z’umurage w’u Rwanda zizabona abazibungabunga mu bihe biri imbere. Ikindi, imyuga biga igaragaza impano bafite, dutekereza ko yazabafasha kwibeshaho.”
Iyi gahunda izasozwa tariki ya 23 Ukuboza.
Ubusanzwe igenda ikorerwa mu ngoro z’umurage w’u Rwanda zitandukanye. Umwaka ushize n’uwawubanjirije yari yabereye mu ngoro y’umurage y’i Kanombe.


text:
ven.
20
juil.
2012
ISOMO RYA MBERE
Igitabo cy’Umuhanuzi Yeremiya (Yer 23, 1-6)
1Baragowe abashumba batererana ubushyo bwanjye bukagwa mu rwuri! Uwo ni Uhoraho ubivuze. 2None rero, Uhoraho Imana ya Israheli avuze atya ku bashumba baragiye umuryango wanjye: Ni mwebwe mwatereranye ubushyo bwanjye murabutatanya, ntimwabwitaho. Nyamara ariko jyewe – uwo ni Uhoraho ubivuze – ngiye kubahagurukira mbahanire ubugome bwanyu! 3Jyewe nzakoranya ayarokotse mu mashyo yanjye, nyavane mu bihugu byose nayatatanyirijemo, nyagarure mu biraro byayo maze yororoke. 4Nzayashinga abashumba bayaragire; kuva ubwo ntazongera kugira Ubwoba cyangwa ngo akangarane, kandi nta na rimwe muri yo rizongera kuzimira uwo ni Uhoraho ubivuze.
5Igihe kiregereje – uwo ni Uhoraho ubivuze – maze nzagoborere Dawudi umumero, umwuzukuru w’indahemuka; azaza ari umwami ufite ubushishozi, kandi uharanira ubutabera. N’ubutungane mu gihugu. 6Ku ngoma ye Yuda izarokorwa, maze Israheli iture mu mutekano. lzina azitwa ni iri : «Uhoraho ni We butabera bwacu.»
ZABURI (Zab 23 (22), 1-2a, 2b- 3, 4, 5, 6)
Inyik/ Uhoraho ni we mushumba wanjye, ntacyo nzabura.
Uhoraho ni we mushumba wanjye,
Ntacyo nzabura!
Andagira mu rwuri rutoshye.
Anshora ku mariba y’amazi afutse,
Maze akankomeza umutima.
Anyobora inzira y’ubutungane,
Abigiriye kubahiriza izina rye.
N’aho nanyura mu manga yijimye,
Nta cyankura umutima kuko uba urikumwe nanjye,
Inkoni yawe y’ubushumba intera ubugabo.
Imbere yanjye uhategura ameza,
Abanzi banjye bareba.
Ukansiga amavuta mu mutwe,
Inkongoro yanjye ukayisendereza.
Koko ineza n’urukundo byawe biramperekeza,
Mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
Abe ari ho nibera iminsi yose.
ISOMO RYA KABIRI
Ibaruwa Mutagatifu Pawulo Intumwa yandikiye Abanyefezi (Ef 2, 13-18)
Bavandimwe, 13Ubu ngubu muri Yezu Kristu, mwebwe abari kure y’Imana kera mwigijwe bugufi yayo mubikesha amaraso ya Kristu. 14Koko rero ni We mahoro yacu; Abayahudi n’abatari bo yabahurije mu muryango umwe, maze aca urwango rwabatandukanyaga rwari rumeze nk’urukuta ruri hagati yabo. 15Yakuyeho itegeko n’amabwiriza ariherekeza, kimwe n’imigenzo yabyo, kugira ngo bombi ari Umuyahudi ari n’utari we, abahindure umuntu umwe mushya muri We bityo agarure amahoro, 16maze bombi abagire umubiri umwe, abagorore n’Imana abigirishije umusaraba we, awutsembeshe inzangano zose. 17Yazanywe no kubamamazamo inkuru nziza y’amahoro, mwebwe mwari kure kimwe n’abari hafi. 18Ubu rero twese uko twari amoko abiri, tumukesha guhinguka imbere y’Imana Data tubumbwe na Roho umwe.
IBANGONDIRIMBO RIBANZIRIZA IVANJILI Yh 10, 14-15
Alleluya Alleluya.
Yezu Umushumba mwiza, amenya intama ze na zo zikamumenya.
Yemeye guhara ubugingo bwe abutangira intama ze.
Alleluya.
IVANJILI
+ Mariko (Mk6,30-34)
Muri icyo gihe, Intumwa zivuye mu butumwa bwazo ari na bwo bwa mbere 30ziteranira iruhande rwa Yezu, maze zimumenyesha ibyo zari zakoze byose n’ibyo zari zigishije byose. 31Nuko arazibwira ati “Nimuze ahitaruye hadatuwe, maze muruhuke gatoya.” Koko rero abazaga n’abagendaga bari benshi, bigatuma batabona n’umwanya wo kurya. 32Nuko bajya mu bwato bambukira ahantu hadatuwe bagira ngo biherere. 33Abenshi mu bababonye bagenda barabamenya, nuko baza ku maguru baturuka mu migi yose bahirukira, ndetse barahabatanga. 34Yezu amaze kwambuka abona iyo mbaga nyamwinshi y’abantu, abagirira impuhwe kuko bari bameze nk’intama zitagira umushumba, atangira kubigisha byinshi.


text:
sam.
11
déc.
2010
11 Ukuboza: Mut.Damasi (305-384)
Damasi yakomokaga mu gihugu cya Espanye. Amaze gukura yagiye i Roma yiga cyane ibitabo bitagatifu, aba ari naho ahererwa ubusaserdoti. Ubuhanga n’umurava yari afite byatumye Papa amushima amugira intumwa ye mu bihugu byinshi. Damasi yujuje imyaka mirongo itandatu n’ibiri, nibwo yatorewe kuba Papa; aba na we umwe mu basimbura ba Petero Mutagatifu. Yari umuntu uzi kuyobora koko! Bigaragarira cyane cyane ndetse no ku mategeko menshi yahaye Kiliziya mu myaka yose yamaze ari umushumba wa Kiliziya. Yakoranye icyo gihe n’abarimu bakomeye ba Kiliziya. Atanazi wa Alegisandriya, Bazili wa Sezare na Ambrozi wa Milano. Bashakiraga hamwe ibyiza byarushaho gutagatifuza Kiliziya. Ni nabo bahosheje imidugararo y’ubuhakanyi bwari bwadutse muri icyo gihe, maze Kiliziya igumana ubusugire bwayo. Damasi kandi yakoze umurimo wundi ukomeye cyane yubakisha Kiliziya nyinshi.
Burya ariko intungane ntizibura abanzi hano kuri iyi si! Na Damasi yarahohotewe, arabeshyerwa, nyamara ariko byose abyima amatwi arabyihorera, ahubwo agasabira cyane abamuhemukira. Yitabye Imana ari umukambwe w’imyaka mirongo inane n’ine.


text:
Reba Video
Igitsina
MBESE NSHOBORA GUHA IGITUBA UMUHUNGU MBERE Y'UKO DUSHAKANA
Mbese nshobora guha igituba umuhungu urimo kundambagiza. Iki kibazo twakiganiriyeho nºumusomyi UM mu mvugo yeruye-kuko isoni zirisha uburozi. Soma urebe niba twararashe ku ntego!!!
UM-mwiriwe muzeheeeee!ndi umunyeshuri fite umuhungu w'ishuti yajye,ariko yambwiye ko afite umwana. yabyaye hanzeubushuti mbwajye nawe bumaze umwaka umwe.ahora abwira ngo nzashake umunsi umwe mvugeko nagiye ahantu muri bene wacu hanyuma jyende turarane iwe.(yego) cg (oya)ikindi nuko mbana na mubyara wajye ubona akunda kuserereza cyanebigatuma ntekereza gushaka kandi nyikiri muto.iyo shuti yajye iherutse kugira ibyago,muri FIAMILY ye.sabye uruhushya ngo tujyane ,mubyara wajye yarabwiye ngo,nijyenda njyendere rimwe singaruke.ndarangiza kwiga uyu mwaka (cousine) Murakeze ibihe byiza muzeheeebay .
bangambiki-Komera Marceline. Yewe ni byiza ko ukundana byaba na ngombwa ugashaka, ariko kurarana n'umuhungu mutarashakana bijya bigira ingaruka mbi, ashobora kumva ko ubwo umuhaye n'abandi wabahaye kandi ga agapfundikiye gatera amatsiko, none se ntiwumva ko yigeze kubyarana n'undi mukobwa nawe byaba ho kandi ntimubane!!SSinshaka kwica ubukwe ariko ujye umusoma mukaresanye murangize ibibazo byanyu ariko igitsina mube muretse. Njye niko mbibona njye uwanjye yaranyimye ndatangara kandi haraburaga iminsi mike tugasezerana, umuhungu wihagararaho ariko ntumwime ibindi byose mukarinda mushakana, iby'uwo mwenewanyui ugutesha umutwe mwihorere ntukarakare utazavaho ukora ibidakwiye ubuzima bwawe buri mu maboko yawe wibeshye wabwonona
UM-mwiriwe muzeheeeee!ndi umunyeshuri fite umuhungu w'ishuti yajye,ariko yambwiye ko afite umwana. yabyaye hanzeubushuti mbwajye nawe bumaze umwaka umwe.ahora abwira ngo nzashake umunsi umwe mvugeko nagiye ahantu muri bene wacu hanyuma jyende turarane iwe.(yego) cg (oya)ikindi nuko mbana na mubyara wajye ubona akunda kuserereza cyanebigatuma ntekereza gushaka kandi nyikiri muto.iyo shuti yajye iherutse kugira ibyago,muri FIAMILY ye.sabye uruhushya ngo tujyane ,mubyara wajye yarabwiye ngo,nijyenda njyendere rimwe singaruke.ndarangiza kwiga uyu mwaka (cousine) Murakeze ibihe byiza muzeheeebay .
bangambiki-Komera Marceline. Yewe ni byiza ko ukundana byaba na ngombwa ugashaka, ariko kurarana n'umuhungu mutarashakana bijya bigira ingaruka mbi, ashobora kumva ko ubwo umuhaye n'abandi wabahaye kandi ga agapfundikiye gatera amatsiko, none se ntiwumva ko yigeze kubyarana n'undi mukobwa nawe byaba ho kandi ntimubane!!SSinshaka kwica ubukwe ariko ujye umusoma mukaresanye murangize ibibazo byanyu ariko igitsina mube muretse. Njye niko mbibona njye uwanjye yaranyimye ndatangara kandi haraburaga iminsi mike tugasezerana, umuhungu wihagararaho ariko ntumwime ibindi byose mukarinda mushakana, iby'uwo mwenewanyui ugutesha umutwe mwihorere ntukarakare utazavaho ukora ibidakwiye ubuzima bwawe buri mu maboko yawe wibeshye wabwonona
at 4:27 AM
Labels: guhuza igitsina, kurambagiza, urubyiruko
Subscribe to: Post Comments (Atom)


text:
Ubwo Depite Mutimura Zeno na Uwanyirigira Gloriose basuraga abaturage bo mu Murenge wa Gashora ku wa 15 Nzeri 2016 muri gahunda Abadepite barimo yo kuzenguruka igihugu baganira n’abaturage ku nkingi enye zirimo imirire, isuku, abana bacikiriza amashuri n’abayasubijwemo hamwe n’ikibazo cy’amakimbirane yo mu muryango; bagaragarijwe ko muri uyu murenge hari abaturage barwaye bwaki.
Umuyobozi w’Ikigo Nderabuzima cya Gashora, Habimana Landouard, yagaragaje uko ikibazo cy’imirire ndetse n’isuku gihagaze muri uyu murenge, avuga ko mu barwaye bwaki harimo n’abagore batwite.
Ati “Kugeza ubu dufite abana 28 bagaragayeho bwaki, 13 bafite ikibazo cy’imirire mibi, 11 bari mu muhondo, abagore babiri batwite barwaye bwaki. Iyo turebye dusanga ibi bibazo byose biterwa n’ibiba biri mu muryango, aho usanga umwe mu bashakanye atererana undi mu kurera. Ikindi kibitera ni ikibazo cy’imyumvire.”
Depite Uwanyirigira Gloriose, yavuze ko ababyeyi babyara abo badashoboye kurera bikavamo kurwaza bwaki badakwiye kwihanganirwa.
Yagize ati “Mu Itegeko Nshinga rya Repuburika y’u Rwanda ryavuguruwe mu 2015, harimo ingingo ivuga ko umugabo agomba kugira umugore umwe. Mu gihe atabyubahirije, aba yishe itegeko kandi izo ni intege nke z’ubuyobozi ntabwo dushobora gukomeza kwihanganira abantu bateza umutekano muke mu banyarwanda babyara abana batabashije kurera.”
Yakomeje avuga ko ababyeyi bakwiye kubyara bakurikije ubushobozi bwabo aho gushyira umutwaro kuri Leta.
Ati “Kuki tutabanza gutekereza ngo ubushobozi bwanjye buranyemerera kubyara abana bangahe, ese nshobora kubabonera ishuri, imyenda, nkababonera n’icyo barya? Mwagombye kumenya ko umubyeyi ubyara abana adashoboye kurera aba ahemukiye uwo mwana, ntabwo abana baba badutumye ngo tubabyare, kubyara umwana wo kugira ngo aruhe, arware bwaki ni ikibazo gikomeye.”
Umunyamabanga Nshingwabikorwa w’Akarere ka Bugesera, Hakizimana Elie, avuga ko mu nama ndetse no mu Mugoroba w’Ababyeyi, hari amasomo ahatangirwa atuma ibi bibazo byose byakumirwa.
Yagize ati “Kwigisha abaturage bihoraho, ariko muri gahunda zitandukanye mu kazi ka buri munsi, abayobozi b’inzego z’ibanze bigisha abaturage kurya indyo yuzuye, kujyana abana ku ishuri ndetse bagakangurira abagabo gushaka umugore umwe kandi abatarasezerana bagasezerana.”
Uyu muyobozi yakomeje avuga ko mu rwego rwo kurwanya ikibazo cy’imirire mibi muri aka karere, hashyizweho igikoni cy’umudugudu, aho ababyeyi bigishirizwa guteka indyo yuzuye, abafite ikibazo cy’imirire mibi na bo bagakurikiranwa ku bufatanye n’abajyanama b’ubuzima.
Tariki ya 4 Werurwe 2016, ubwo Abadepite bamurikaga Raporo ku ngendo bakoreye mu gihugu hose muri Mutarama uyu mwaka, basanze ruswa itangwa muri gahunda ya Girinka, ikomeje kuba inzitizi mu kugabanya ubukene mu baturage no guhangana n’ikibazo cy’imirere mibi, ibi bikaba imwe mu mpamvu ituma bamwe mu banyarwanda barwara bwaki.
Mu mwaka wa 2015, Ikigo cy’Igihugu gishinzwe Ibarurishamibare mu Rwanda cyagaragaje ko 38% by’abana batarengeje imyaka itanu mu gihugu bafite ikibazo cy’imirire mibi. Ibi bituma bagira imikurire mibi bakagwingira.


text:
Hari bamwe kugeza ubu bavuga ko Isezerano Rishya mu Kigiriki ryaretse uburyo bwa mbere bwo gukoresha ijwi ryo hagati aho ruhamwa ikora ibiyireba ubwayo mu buryo bumwe. Igitekerezo nk'icyo cyangiriza ibivugwa, mu ruhande rumwe, nibura uko byavuzwe na Ririe. Urugero, mu busobanuro bwo hasi ku rupapuro Bill Mounce yaranditse ati:
Abahanga benshi mu kibonezamvugo bavuga ko ijwi ryo hagati “ryigarukaho,” ariko ntitwemera iryo jambo. “Kwigarukaho kutaziguye” kwari kumenyerewe mu Kigiriki cya mbere ariko nti byari muri Koyine (Ikigiriki rusange). Ahantu hamwe mu Isezerano Rishya ni muri Matayo 27:5, ariko Moule (igitabo kirimo amagambo adasobanutse, urupapuro rwa 24) harabivuga.242
Mu yandi magambo y'ubusobanuro yo hasi ku rupapuro yaranditse ati:
Urugero rwiza rw'ingorane ziterwa no kwemeza ko uburyo bwa kera bw'ijwi ryo hagati buboneka mu 1 Abakorinto 13:8, aho Pawulo avuga ko impano yo kuvuga indimi “izagira iherezo” (Pausontai). Bivugwa na bamwe. Pawulo avuga ko kuvuga indimi bizagira iherezo muri byo kandi ubwabyo.
Hadakurikijwe uko umuntu abona iby'impano z'Umwuka, dutekereza ko ubu ari uburyo butari bwo bwo gukoresha ijwi ryo hagati. Bivuga ko ijwi ryo hagati aha ngaha rikoreshwa mu buryo bumenyerewe, nubwo BAGD adatanga urutonde rw'ibintu yikundira ku busobanuro bwa (Pauo). Kandi iyo umuntu arebye ku zindi nshuro umunani z'iyo nshinga, bigaragara ko inshinga iri mu ijwi ryo hagati ritari iryigarukaho. Urugero rwiza ruri muri Luka 8:24, aho Yesu yategetse inyanja gutuza. “Yesu acyaha umuyaga n'amazi yihindurije: birahosha, haba ituza.” Mu by'ukuri umuyaga n'amazi “ntibyarekeyaho” muri byo kandi ubwabyo. Ijwi ryo hagati ry'iyi nshinga ntiryerekana “kwikunda”; ni iryo hagati (bivuga ko inshinga itondaguwe mu gihe cyerekana ko igikorwa gikorerwa ruhamwa, ariko ko mu busobanuro nta cyo iyo nshinga ikora).243 (Ubu busobanuro ni ubwanjye).
Ariko ibyo Mounce avuga, n'iby'abandi, nta gihamya bifite kandi ntabwo bihuje n'ukuri. Mu gitabo “Greek Grammar Beyond the Basics, An Exegetical Syntax of the New Testament, Dan Wallace akora umurimo ukomeye wo gusubirisha ingingo zihakana imbaraga z'ijwi ryo hagati mu Isezerano Rishya, ariko cyane cyane mu 1 Abakorinto 8:13. Wallace yaranditse ati:
Uko umuntu abona Isezerano Rishya ry'Ikigiriki bifite ingaruka zikomeye ku gukoreshwa kw'ijwi ryo hagati. Niba hari utekereza ko Isezerano Rishya ry'Ikigiriki ryatakaje amategeko amenyerewe y'Ikigiriki, noneho ntagomba kwibanda ku mbaraga z'ijwi ryo hagati mu gice icyo ari cyo cyose. Urugero, Moule avuga ko “nk'itegeko, birenze kworoha kumanuka uva ku ruzitiro n'umugambi ukajya ku ruhande urwo ari rwo rwose rw'ubusobanuro bw'ingorane iyo iterwa n'ijwi ryo hagati” (Moule, Idiom Book, urupapuro rwa 24).
Icyakora, niba hari ukeka ko Isezerano Rishya ry'Ikigiriki ryakomeje ahanini amategeko amenyerewe y'Ikigiriki, noneho azabona umumaro mwinshi mu gukoresha ijwi ryo hagati. Ku rundi ruhande rw'uruzitiro, Zerwick yaranditse ati: “Uburyo 'buziguye' bwo gukoresha ijwi ryo hagati ... cyane cyane bwerekana ko umwanditsi yagumanye gushaka kwerekana itandukaniro nubwo ryaba ari rito hagati y'inshinga itondaguwe mu buryo ruhamwa ikora igikora igikorwa n'uburyo bw'ijwi ryo hagati” (Zerwick, Biblical Greek, urupapuro rwa 75).
Ikidushimisha ni uko gusuzuma twitonze gukoreshwa kw'ijwi ryo hagati kw'inshinga mu Kigiriki cyo mu gihe cy'Abagiriki b'abanyabwenge kuzatanga umucyo ku buryo bwinshi ijwi rishobora gukoreshwamo. Igikunze kwibazwaho, mu kiboneza-mvugo, ni ukumenya niba ijwi ryo hagati rishobora gufatwa nk'iriziguye cyangwa iritaziguye...244
Mu bishobora kugibwaho impaka kandi bifite akamaro mu busobanuro, Wallace yavuze ibi ku 1 Abakorinto 13:8:
Niba ijwi ry'inshinga rifite akamaro, noneho Pawulo arimo aravuga ko kuvuga indimi bizirangiza ubwabyo (ijwi ryo hagati ritaziguye) cyangwa, uko bigaragara, bizashiraho ku bushake bwabyo, ni ukuvuga, “kurangiraho” ntawe ubigiyemo (ijwi ryo hagati riziguye). Bishobora kugira umumaro ko hakurikijwe ubuhanuzi n'ubumenyi, Pawulo yakoresheje irindi jambo rivuga cyane (katargeo) kandi akarishyira mu buryo igikorwa gikorerwa ruhamwa. Mu mirongo ya 9-10, ingingo irakomeza: “kuko tumenyaho igice kandi duhanuraho igice; ariko ubwo igishyitse rwose kizasohora, bya bindi bidashyitse bizakurwaho ” Aha na none, Pawulo akoresha inshinga yerekana igikorerwa ruhamwa yakoresheje ku buhanuzi n'ubumenyi kandi avuga ku ruhande rw'inshinga, ku by' “ubuhanuzi” n' “ubumenyi.” Ariko ntabwo avuga iby'indimi zizashiraho “igihe igishyitse rwose kizasohora.” Ingaruka ishobora kuba ko kuvuga indimi byashoboraga kuba “byashizeho” ubwabyo mbere y'uko ibishyitse bisohora. Ijwi ryo hagati muri iki gice rero, rizaba ryarwanijwe niba umuntu agomba kugera ku musozo w'igihe kuvuga indimi bizarangirira.
Igitekerezo cy'abahanga mu by'Isezerano Rishya ba none, ni uko (pauosontai) atari ijwi ryo hagati riziguye. Ikivugwa ni uko (pauo) mu gihe kizaza itaziguye, kandi ko guhinduka kw'inshinga ari mu buryo bwo kwubaka interuro. Niba ari uko bimeze noneho, iki gice nta cyo kivuga ku gushiraho kwo kuvuga indimi ku bwazo, hatabayeho kuza kw'“igishyitse.” Icyakora hari ingingo eshatu zirwanya iby'ijwi ritaziguye. Iya mbere, niba (pauosontai) itaziguye, noneho igice cya kabiri cy'ingenzi (uburyo bw'igihe kizaza) ntigishobora kubaho mu buryo ruhamwa ari yo ikora igikorwa mu Kigiriki cyo mu gihe cy'Abayuda b'abanyabwenge. Bityo rero, inshinga ntishobora kuba itaziguye. Iya kabiri, rimwe na rimwe Luka 8:24 hagibwaho impaka: Yesu yacyashye umuyaga n'amazi kandi birahosha (epausantos, inshinga AORIST yo hagati) bireka kuba umuraba. Ingingo ni uko ibintu bidafite ubugingo bidashobora guhosha ku bwabyo; bityo rero, ijwi ryo hagati rya (pauo) rihwanye n'inshinga itondaguwe mu buryo igikorwa gikorerwa ruhamwa. Ariko ibi ni ukudasobanukirwa iby'inyandiko by'iki gice; niba amazi n'umuyaga bidashobora guhosha ku bushake bwabyo, ni kuki Kristo abicyaha? Kandi ni kuki abigishwa bavuga ko amazi n'umuyaga byumviye Yesu? Ibintu byafashwe nk'abantu muri Luka 8 kandi guhosha kwabyo bikareka kuba umuraba bifatwa nko kwitangira kwumvira Yesu. Niba hari igihari, Luka 8:23 hashyigikiye ijwi ryo hagati. Iya gatatu, igitekerezo cy'inshinga itaziguye ni uko ari inshinga yo mu ijwi ryo hagati, ariko mu buryo ruhamwa ari yo ikora igikorwa cy'inshinga. Ariko (pausontai) ikikijwe n'inshinga y'igikorwa gikorerwa ruhamwa muri 1 Abakorinto 13:8, zitari ibikorwa bya ruhamwa. Imbaraga z'ukuri za (pauo) mu ijwi ryo hagati ritagira icyuzuzo, mu gihe inshinga ya ruhamwa ikora igikorwa ifite icyuzuzo. Aho ruhamwa ikora igikorwa ifite imbaraga zo guhagarika ikindi kintu; mu ijwi ryo hagati, ishira ku bwayo.
Muri make, uburyo butaziguye bushingiye ku bintu by'ibinyoma nko ku kwita ko itaziguye, hahwanye no muri Luka 8:24, ndetse no ku busobanuro bwo kutazigura. Pawulo asa n'uwerekana ko guhinduka ku nshinga kwe gushingiye ku buryo interuro zubatswe...245
Ni ukuri, ibi ntibitubwira igihe kuvuga indimi bizarangirira, ariko bitanga gihamya ku gitekerezo cya Ryrie cy'uko byavuzwe mbere, kandi bigasubiza ingingo z'abashaka imbaraga z'ijwi ryo hagati ry'Ikigiriki mu 1 Abakorinto 13:8.
242 William Mounce, Basics of Biblical Greek, Zondervan, Grand Rapids, 1993, p. 224.
243 Mounce, Basics of Biblical Greek, p. 224.
244 Daniel B. Wallace, Greek Grammar Beyond the Basics, An Exegetical Syntax of the New Testament, Zondervan, Grand Rapids, 1996, p. 420.
245 Wallace, p. 422.


text:
Ibi Umukuru w’Igihugu yabigarutseho mu kiganiro yatanze kuri uyu wa Kabiri tariki 25 Ukwakira, mu ruzinduko agirira mu gihugu cya Mozambique, aho yaganiriye n’impuguke, abanyeshuri ba za kaminuza n’abashoramari bo muri icyo gihugu ku rugendo rw’u Rwanda mu bukungu no mu bwiyunge nyuma ya Jenoside yakorewe Abatutsi mu 1994.
Perezida Kagame yashimye uburyo bakiriwe, avuga ko u Rwanda na Mozambique bifite intumbero imwe yo kubaka ahazaza hafite abaturage bigenga kandi bateye imbere mu bukungu.
Yabasangije ishingiro ry’amahitamo y’u Rwanda, agaragaza ko ibyakorwaga byose byashingiraga ku byifuzo n’inyungu z’abaturage kandi hakabaho kwibaza niba bizunga Abanyarwanda cyangwa bizarushaho kubatanya.
Ati “Twagenaga ibyo dukora tugendeye ku byifuzo n’inyungu z’Abanyarwanda kandi tukabikomeraho.”
Muri iki kiganiro Perezida Kagame yavuze ko Abanyarwanda babonye ko bashobora guhangana n’ingaruka za Jenoside, bafata izindi ntego zasaga n’izidashoboka ariko zigerwaho.
Aha yatanze urugero rw’uburyo Abanyarwanda bize kwishakamo ibisubizo binyuze mu biganiro n’ubwumvikane, bakagaragaza amahirwe mu ishoramari bafite nubwo hari abatarayabonaga.
Ati “Hoteli ya mbere y’inyenyeri eshanu ubu ni Serena Kigali, Kompanyi Nyarwanda y’indege, RwandAir. Ibyo byemezo byarafashwe nubwo hari abaterankunga n’abanyamabanki batabonaga ko havamo ubucuruzi. Ababihakanaga bari bafite ukuri mu buryo bw’ubucuruzi butagutse ariko baribeshyaga cyane urebeye mu buryo rusange bw’ubukungu bw’ahazaza h’u Rwanda.”
Yakomeje agira ati “Abo batubuzaga kubaka cyangwa gushora imari ni bo basigaye buzuza intebe baka izo serivise.”
Yakomoje ku bwiyunge, agaruka ku buryo Abanyarwanda bashishikarijwe kugira uruhare rwo kubaka sosiyete nshya itandukanye n’iya mbere, himakazwa gushingira ubwiyunge ku gutanga ubutabera kugira ngo Abanyarwanda bongere kubana.
Yagarutse ku butabera bwunga agira ati “Mu myaka itagera ku 10, inkiko Gacaca zaciye imanza zigera kuri miliyoni ebyiri ubundi byagombaga gufata imyaka 100 ngo zicibwe n’inkiko zisanzwe.”
Perezida Kagame yavuze ku ruhare rw’abikorera mu iterambere ry’u Rwanda, agaragaza ko buri wese arebwa n’imibereho ye myiza atiriwe ategereza uruhare rw’abanyamahanga n’abaterankunga.
Ku bijyanye n’imitangire ya serivisi no gukorera mu mucyo, Umukuru w’igihugu yashimangiye ko nta kindi abayobozi bagomba gushyira imbere uretse gukorera abaturage.


text:
UBUNTU TWAGIRIWE NTIBUDUHESHA KWIBERA MU BYAHA
Dusome Abaroma 5:12 “Kuko bimeze bityo, nk’uko ibyaha byazanywe mu isi n’umuntu umwe, urupfu rukazanwa n’ibyaha, ni ko urupfu rugera ku bantu bose kuko bose bakoze ibyaha. 15Icyakora uhereye kuri Adamu ukageza kuri Mose, urupfu rwatwaraga ndetse n’abatakoze ibyaha bihwanye n’igicumuro cya Adamu, wasuraga uwajyaga kuzaza.16Iherezo ry’ubwo buntu ntirigira isano n’iry’icyaha cy’uwo muntu umwe, kuko iherezo ry’icyo cyaha ryari iryo gucirwa ho iteka, naho iherezo ry’iyo mpano y’ubuntu yatanzwe ku bw’ibicumuro byinshi n’ugutsindishirizwa.
Pawulo yandikiye abaroma abibutsa icyo ijambo ry’Imana risobanura ku gucumura kw’umuntu, bikaba byuzuzanya n’iby dusanga mu itangiriro 2:15-17, 3:1-6. Ubundi muri Gahunda y’Imana harimo kubeshako umuntu ubuzima buhoraho adapfa, Ariko nyuma yo Gushukwa na Satani wigaragaje mu ishusho y’inzoka,Umuntu ashidikanya ku rukundo rw’Imana, Ashidikanya kwera kwayo Bibaviramo kwirukanwa muri ya ngobyi ya Eden, kuva icyo gihe ababakomokaho batangiye kugerwaho n’ingaruka z’icyaha, Gusa n’ubwo bahinyuye urukundo rw’Imana ( Imana yo ntiyabajugunye ) Ahubwo urukundo rwayo rwatumye hameneka amaraso y’itungo kugirango bahishe ubwambure bwabo, Uwiteka Imana iremera Adamu n’umugore we imyambaro y’impu, irayibambika. Byarashobokaga ko Imana ibaha amakoma cg ibibabi by’ibiti bakambara ( kuko ishobora byose) usome itangiriro 3:21 .
Iyo ukomeje gusoma Imbere mu balewi 1, 3, 4, 16 usanga amaraso y’imyamaswa noneho yaragizwe Irembo rituma bababarirwa ibyaha, aya maraso yakomezaga gushushanya Imbabazi z’Imana yagombaga gutanga inyuze mu maraso ya kristo Yesu, kuko icyo gihe n’ubwo buri wese yacumuraga, ariko Ntago ari buri wese wabaga yemerewe gusaba Imana imbabazi. Ibyaha byakomeje kwirundanya ndetse ari nako bibakururira urupfu, Abatambaga ibitambo batejejwe barahagwaga, hari abo isi yasamye iramira n’ibindi, Uko ibyaha bigwira imbabazi z’Imana zikomeza kuba nyinshi kugeza ubwo zasabye (zarenze) itanga Yesu ngo Umwizera wese ye kuzarimbuka ahubwo akurwe mu bubata cg mu bucakara- cg mu buja bw’ibyaha (Yoh 3:16.)
Impinduka amaraso ya Yesu yazanye kuri twe
Uwo munsi Yesu amaze kudupfira, Umwenda wakingirizaga ahera h’ahera watumaga bategera Imana kubw’ibyaha itabukamo kabiri (Luka 23:45), Pawulo yandikiye Abaroma 3:21 -22 avuga kuri izi mbaraga z’amaraso ya Yesu ati “Ariko noneho hariho gukiranuka kw’Imana kwahishuwe kudaheshwa n’amategeko, nubwo amategeko n’ibyahanuwe ari byo biguhamya, ni ko gukiranuka kw’Imana abizeye bose baheshwa no kwizera Yesu Kristo ari nta tandukaniro, kuko bose bakoze ibyaha, ntibashyikira ubwiza bw’Imana, 24ahubwo batsindishirizwa n’ubuntu bwayo ibibahereye ubusa, ku bwo gucungurwa kubonerwa muri Yesu Kristo. 25Ni we Imana yashyizeho kuba impongano y’uwizera amaraso ye, kugira ngo yerekane gukiranuka kwayo kwayiteye kwirengagiza ibyaha byakozwe mbere y’icyo gihe, ubwo Imana yabyihanganiraga.
Bibiliya igaragaza umurimo ukomeye Yesu yakoze kuko yatwunze n’Imana. Imbere yayo twari ikizira, Kuko Imana ari iYera, kandi twe twarahindutse icyaha kubwa kamere Ntitwari kuyihinguka imbere. Niho rero twahereye dusoma (Rom 5: 16) Iherezo ry’ubwo buntu ntirigira isano n’iry’icyaha cy’uwo muntu umwe, kuko iherezo ry’icyo cyaha ryari iryo gucirwa ho iteka, naho iherezo ry’iyo mpano y’ubuntu yatanzwe ku bw’ibicumuro byinshi n’ugutsindishirizwa, 19.Kandi nk’uko kutumvira Imana k’umuntu umwe kwateye ko abenshi baba abanyabyaha, ni ko no kutyumvira k’umwe kuzatera ko abenshi baba abakiranutsi.
Aha hantu iyo benshi mubatarizera bahageze, biruhutsa umutima Bati twarabatuwe, Yesu yabirangirije i Gologota, kuri ubu ntacyo tubujijwe, ndetse nta kindi dusabwa! Nyamara Iyo ukomeje ugasoma Abaroma 6:12-13 Pawulo yakomeje asobanura Ati: Ubuntu ntibuduhesha uburenganzira bwo gukora icyaha, Nuko tuvuge iki? Tugumye gukora ibyaha ngo ubuntu busage?
Ntibikabeho! Mbese twebwe abapfuye ku byaha, twakomeza kuramira muri byo dute? Noneho ntimukimike ibyaha mu mibiri yanyu izapfa, ngo mwumvire ibyo irarikira. Kandi ntimuhe ibyaha ingingo zanyu kuba intwaro zo gukiranirwa, ahubwo mwitange mwihe Imana nk’abazuke, n’ingingo zanyu muzihe Imana kuba intwaro zo gukiranuka, 15Nuko tugire dute? Mbese dukore ibyaha kuko tudatwarwa n’amategeko, ahubwo dutwarwa n’ubuntu? Ntibikabeho! 16Ntimuzi yuko uwo mwihaye kuba imbata zo kumwumvira, muri imbata z’uwo m wumvira uwo, imbata z’ibyaha bizana urupfu, cyangwa izo kumvira Imana kuzana gukiranuka?
Umurimo Yesu Yakoze watubatuye mu rupfu, Utwinjiza mu mbabazi, wadukuye mu bwoba utwinjiza mu mahoro, ariko na none kuzuka kwa Yesu ntago kwigeze kwica Satani. Satani aracyakora kandi nta kindi kimugenza uretse Kwica, Kwiba no Kwambura, bityo inkuru zikubwira ko Satani atagikora izo ni ibinyoma, ntago ari ukuri kw’ijambo ry’Imana, Inkuru zikubwira ko Kwibera cyangwa kwiturira mu byaha nta kibazo kuko Yesu Yahindutse ibyaha ku bwacu Sibyo kuko Sicyo Bibiriya ivuga. Amaraso ya Yesu yaduhuje n’Imana nk’uko twabivuze, ntago twari twemerewe kwegera Imana kubw’ibyaha byacu, ndetse benshi barahagwaga (Urugero Abana ba Aroni : Nadabu na Abibu Abalewi 10), Ariko ubu iyo uje imbere y’Imana ntabwo uhagwa ahubwo urahakirira, kuko mbere yo kubona ko wandujwe n’ibyaha ibona Yesu mu kigwi cyawe, Ikakugirira ibambe.
Ngana ku musozo ndagirango mbabwire Benedata, Ntabwo ubuntu twagiriwe buduhesha uburenganzira bwo gutura mu byaha. 1Yohana 1: 6-9 Nituvuga yuko dufatanije na yo tukagendera mu mwijima, tuba tubeshye tudakurikiza ukuri, ariko rero iyo tugendeye mu mucyo nk’uko na yo iri mu mucyo, tuba dufatanije ubwacu kandi amaraso ya Yesu Umwana wayo atwezaho ibyaha byose, nituvuga yuko ari nta cyaha dufite tuba twishutse, ukuri kuba kutari muri twe. Ariko nitwatura ibyaha byacu, ni yo yo kwizerwa kandi ikiranukira kutubabarira ibyaha byacu no kutwezaho gukiranirwa kose, Umwuka ushaka Kudukumbuza gusubira mu byaha ntago uva ku mana Oya ni uwa Satani.
Nta kindi kizadufasha kubatsinda uretse: Kumenya/ Kumva/ Kwiga ijambo ry’Imana, Kwizera Yesu, Gukizwa neza, Gusenga ubudasiba, Kwatura ibyaha byacu no Gusenga Twiyiriza ubusa. Ernest RUTAGUNGIRA